**Krétai Szent András**

**Bűnbánati nagy kánonja**

***Pap*** *(epitrachelionban a zárt királyi ajtó előtt)****:***

*Dicsőség a szent, egyvalóságú, elevenítő és feloszthatatlan Háromságnak, az Atyának és Fiúnak és Szentléleknek, mindig, most és mindenkor és örökkön örökké.*

***Nép:***Amen.

Dicsőség a magasságban Istennek, \* békesség a földön és jóakarat az embereknek! (*3x)*

Uram nyisd meg ajkaimat, \* és szám a te dicséretedet fogja hirdetni! *(2x)*

*3. zsoltár*

Uram, mennyire megsokasodtak, kik engem szorongatnak. \* Sokan támadnak ellenem. \* Sokan mondják lelkemnek: \* nincs neki szabadulása az ő Istenében. \* Te pedig Uram, én oltalmazóm vagy; \* én dicsőségem, ki fölemeled fejemet. \* Szómmal az Úrhoz kiáltottam; \* és meghallgatott engem az ő szent hegyéről. \* Én szenderegtem, és mély álomban voltam, \* és fölkeltem, mert az Úr megtartott engem. \* Nem félek az engem környező nép ezreitől; \* kelj föl Uram, szabadíts meg engem, én Istenem! \* Mert te verted meg mind, kik ok nélkül ellenkeztek velem; \* a bűnösök fogait összetörted. \* Az Úré a szabadítás, \* és népeden a te áldásod. \* Én szenderegtem és mély álomban voltam, \* és fölkeltem, mert az Úr megtartott engem.

### *37. zsoltár*

Uram, ne feddj meg engem felindulásodban, \* és haragodban ne dorgálj meg engem, \* mert nyilaid belém hatoltak, \* és rám nehezült kezed! \* Nincs épség testemben haragodtól, \* nincs békesség csontjaimban bűneim miatt. \* Mert gonoszságaim elborították fejemet, \* és súlyos teherként nehezedtek rám. \* Bűzlöttek és megüszkösödtek sebhelyeim \* oktalanságom miatt. \* Nyomorulttá lettem, és végképp meggörnyedtem, \* napestig szomorkodva jártam. \* Mert vesém megtelt ócsárlással, \* és nincs épség testemben. \* Tönkrementem és igen megaláztattam, \* szívem keserűsége miatt jajgatok. \* Uram, előtted van minden kívánságom, \* és fohászkodásom nincs elrejtve tőled. \* Szívem megháborodott, erőm elhagyott, \* és már szemem világa sincs velem. \* Barátaim és társaim, akik felém jöttek, elfordultak, \* és rokonaim megvetéssel mind eltávolodtak;\* és erőszakoskodtak, kik lelkemre törtek, \* és kik romlásomra törekedtek, hiúságokat szóltak, \* és naphosszat csak cselt szőttek. \* Én pedig, mint a süket, nem hallottam, \* és mint a néma, ki nem nyitja föl száját. \* Olyan lettem, mint a nem halló ember, \* és kinek szájában nincs ellenkezés. \* Mert, Uram, tebenned bíztam, \* te meghallgatsz engem, Uram, Istenem! \* Mert ezt mondtam: \* Felettem sohase örvendezzenek az én ellenségeim, \* bár amikor meginogtak lábaim, gőgösen szólhattak rólam! \* Mert én az ostorozásra is kész vagyok, \* és fájdalmam előttem van mindenkor. \* Mert én gonoszságomat megvallom, \* és bűnömről gondolkodom. \* Ellenségeim pedig élnek, és erőt vettek rajtam, \* és megsokasodtak, kik igaztalanul gyűlölnek engem. \* Kik jóért rosszal fizetnek, rágalmaztak engem, \* mivel a jóra törekedtem. \* Ne hagyj el engem, Uram, \* Istenem, ne távozz el tőlem! \* Figyelj megsegítésemre, üdvösségem Ura! \* Ne hagyj el engem, Uram, \* Istenem, ne távozz el tőlem! \* Figyelj megsegítésemre, üdvösségem Ura!

### *62. zsoltár*

Isten, én Istenem! Tehozzád ébredek virradatkor, \* reád szomjazott a lelkem, \* még inkább eped utánad testem \* a puszta, úttalan és vizetlen földön. \* Így jelentem meg előtted, a szent helyen, \* hogy lássam erődet és dicsőségedet. \* Mert jobb a te irgalmad, mint az élet, \* ajkaim dicsérnek téged. \* Így áldani foglak téged életemben, \* és a te nevedben emelem föl kezemet. \* Mint dús lakomával teljék be lelkem, \* ujjongó ajkakkal dicsér a szám. \* Ha rólad emlékeztem meg ágyamon, \* hajnalban rólad elmélkedtem; \* mert segítőm lettél, \* és szárnyaid árnyékában örvendezem. \* Lelkem hozzád ragaszkodik, \* jobbod fenntart engem. \* Ám akik ok nélkül törtek lelkemre, \* a föld legmélyére jutnak, \* kardélre hányatnak, rókák martalékai lesznek. \* A király pedig örvendezni fog Istenben, \* dicséretben lesz részük azoknak, kik őrá esküsznek, \* mert elnémul a rágalmazók szája. \* Hajnalban rólad elmélkedtem; mert segítőm lettél, \* és szárnyaid árnyékában örvendezem. \* Lelkem hozzád ragaszkodik.

Dicsőség az Atyának és Fiúnak és Szentléleknek, most és mindenkor és örökkön örökké! Amen.

Alleluja, alleluja, alleluja, dicsőség néked, Isten! *(3x)*

Uram, irgalmazz! Uram, irgalmazz! Uram, irgalmazz!

Dicsőség az Atyának és Fiúnak és Szentléleknek, most és mindenkor és örökkön örökké! Amen.

### *87. zsoltár*

Uram, üdvözítő Istenem, éjjel-nappal hozzád kiáltottam. \* Jusson színed elé imádságom, \* hajtsd füledet könyörgésemre! \*

Mert bajokkal lett tele a lelkem, \* és életem közel jutott az alvilághoz. \* A sírgödörbe lemenők közé számítanak, \* olyan lettem, mint akin már nem lehet segíteni, \* aki szabad a holtak között, \* mint akik sebzetten sírokban nyugszanak, \* akikre már nem is emlékezel, \* mint akik már kiszakasztattak kezedből. \* Mély gödörbe tettek engem, \* sötétségbe és a halál árnyékába. \* Rám nehezült haragod, \* és rám zúdítottad minden hullámodat. \* Eltávolítottad tőlem ismerőseimet, \* utálat lettem a szemükben. \* Be vagyok zárva, és nem tudok kimenni. \* Szemem elsorvad a nyomorúságtól. \* Hozzád kiáltottam, Uram, napestig, \* hozzád terjesztettem ki kezeimet. \* Vajon a holtakkal teszel-e csodákat, \* vagy a halottak fognak föltámadni, \* hogy magasztaljanak téged? \* Hirdeti-e valaki a sírban irgalmasságodat \* és hűségedet a pusztulás földjén? \* Megtudhatja-e valaki csodáidat a sötétségben \* vagy igazságosságodat a feledés földjén? \* Én azért, Uram, hozzád kiáltok, \* és már kora reggel eljut hozzád imádságom. \* Miért veted el, Uram, lelkemet, \* és miért fordítod el tőlem arcodat? \* Szegény vagyok és bajok közt ifjúkorom óta, \* ha fel is magasztaltak, aztán megaláztak és kétségbe estem. \* Elborított haragod hulláma, \* és retteneteid felkavartak engem. \* Mint a víz, egész nap csak ez vesz körül, \* teljesen bekerít engem. \* Eltávolítottad tőlem barátomat és társamat, \* és ismerőseimet is nyomorúságomtól. \* Uram, üdvözítő Istenem, éjjel-nappal hozzád kiáltottam. \* Jusson színed elé imádságom, \* hajtsd füledet könyörgésemre!

### *102. zsoltár*

Áldjad, én lelkem, az Urat, \* és egész bensőm az ő szent nevét! \* Áldjad, én lelkem, az Urat, \* és ne feledd el, mennyi jót tett veled! \* Ő megbocsátja minden vétked, \* meggyógyítja minden betegséged, \* Életedet megmenti a pusztulásból, \* megkoszorúz irgalmassággal és könyörülettel. \* Betölti vágyaidat javaival, \* megújul ifjúságod, mint a sasé. \* Irgalmasságot cselekszik az Úr, \* igazságot szolgáltat minden elnyomottnak. \* Megismertette Mózessel útjait, \* Izrael fiaival rendelkezéseit. \* Könyörületes és irgalmas az Úr, hosszantűrő és nagyirgalmú. \* Nem haragszik mindvégig, s nem is neheztel örökre. \* Nem vétkeink szerint cselekszik velünk, \* és nem bűneink szerint fizet nekünk, \* mert amily magas az ég a föld felett, \* oly erőssé tette az Úr irgalmát az őt félők számára. \* Amily távol van kelet nyugattól, \* olyan messzire veti el tőlünk vétkeinket. \* Mint az atya könyörül fiain, \* úgy könyörül az Úr az őt félőkön, \* mert tudja ő, hogy miből alkotott, \* emlékezik arra, hogy porból lettünk. \* Az ember napjai, akár a fű, \* mint a rét virága, elvirágzik, \* Ha szél söpör végig rajta, nincs is többé, \* és már a helyét sem ismerjük meg. \* Az Úr irgalmassága azonban öröktől van, \* mindörökre kiterjed az istenfélőkre, \* és az ő igazsága a fiak fiaira. \* Azokra, kik megtartják szövetségét \* és megemlékeznek parancsairól, \* hogy azokat meg is cselekedjék. \* Az Úr a mennyben állította fel trónusát, \* királyi uralma mindenre kiterjed. \* Áldjátok az Urat, angyalai mind, ti hatalmas erejűek, \* akik teljesítitek szavát, mihelyt szavainak hangját halljátok! \* Áldjátok az Urat, ti, mennyei erők, \* szolgái, kik az ő akaratát cselekszitek! \* Áldjátok az Urat, minden művei, \* uralkodásának minden helyén áldjad, én lelkem, az Urat! \* Uralkodásának minden helyén áldjad, én lelkem, az Urat!

### *142. zsoltár*

Uram, hallgasd meg imádságomat, \* vedd füleidbe esedezésemet igazságod szerint, \* hallgass meg engem igazvoltod szerint, \* és ne szállj ítéletre szolgáddal, \* mert a te színed előtt egy élő sem igazul meg! \* Mert az ellenség üldözte lelkemet, \* földig alázta életemet, \* homályba taszított, mint a rég megholtakat. \* Csüggedés tölti el lelkemet, \* szívem megrendült odabenn. \* Régmúlt napokra emlékeztem vissza: \* végiggondoltam minden tettedet, \* kezed műveiről elmélkedtem. \* Kitártam feléd karjaimat, \* lelkem eped utánad, mint a vízre szomjazó föld. \* Hamar hallgass meg engem, Uram, \* lelkem kimerült. \* Ne fordítsd el tőlem orcádat, \* nehogy a sírgödörbe kerülőkhöz legyek hasonló! \* Add, hogy korán halljam irgalmasságodat, \* mert tebenned bízom! \* Add tudtomra, Uram, hogy melyik úton járjak, \* mert hozzád emeltem lelkemet! \* Ments meg engem ellenségeimtől, Uram, \* hozzád menekültem. \* Taníts meg engem, hogy akaratodat cselekedjem, \* mert te vagy az én Istenem, \* a te jó Lelked elvezet engem az egyenes útra! \* A te nevedért tarts életben, Uram, \* igazvoltod szerint vezesd ki lelkemet a szorongatásból! \* Irgalmad folytán elpusztítod ellenségeimet, \* és elveszejted mind, akik szorongatják lelkemet, \* mert én a te szolgád vagyok. \* hallgass meg engem igazvoltod szerint, \* és ne szállj ítéletre szolgáddal, \* hallgass meg engem igazvoltod szerint, \* és ne szállj ítéletre szolgáddal, \* A te jó Lelked elvezet engem az egyenes útra!

Dicsőség az Atyának és Fiúnak és Szentléleknek, most és mindenkor és örökkön örökké! Amen.

Alleluja, alleluja, alleluja, dicsőség néked, Isten! *(3x)*

***Pap*** *(a zárt királyi ajtó előtt)****:*** *Békességben könyörögjünk az Úrhoz!*

***Nép:*** Uram, irgalmazz!

***Pap:*** *A mennyei békéért és lelkünk üdvösségéért könyörögjünk az Úrhoz!*

***Nép:*** Uram, irgalmazz!

***Pap:*** *Az egész világ békességéért, Isten szentegyházainak jólétéért és mindnyájunk egyesítéséért könyörögjünk az Úrhoz!*

***Nép:*** Uram, irgalmazz!

***Pap:*** *Ezen szent hajlékért s mindazokért, kik ide hittel, buzgósággal és istenfélelemmel járnak, könyörögjünk az Úrhoz!*

***Nép:*** Uram, irgalmazz!

***Pap:*** *Szentséges (egyetemes) főpásztorunk, N. (római) pápáért, Istenszerető N. metropolitánkért (N. püspökünkért, N. apostoli kormányzónkért), a tisztes áldozópapságért, a Krisztus-szerinti segédlő papságért, az egész egyházi rendért és a népért könyörögjünk az Úrhoz!*

***Nép:*** Uram, irgalmazz!

***(Pap:*** *Országunk vezetőiért és népünkért, könyörögjünk az Úrhoz!*

***Nép:*** Uram, irgalmazz!***)***

***Pap:*** *Ezen városért (községért), minden városért, községért és vidékért, s az azokban lakó hívekért könyörögjünk az Úrhoz!*

***Nép:*** Uram, irgalmazz!

***Pap:*** *A levegőnek kedvező mérsékletéért, a föld terményeinek bőségéért és békességes időkért könyörögjünk az Úrhoz!*

***Nép:*** Uram, irgalmazz!

***Pap:*** *A hajózókért, utazókért, betegekért, fáradozókért, foglyokért s ezek szabadulásáért könyörögjünk az Úrhoz!*

***Nép:*** Uram, irgalmazz!

***Pap:*** *Hogy mentsen meg minket minden aggódástól, haragtól és szükségtől, könyörögjünk az Úrhoz!*

***Nép:*** Uram, irgalmazz!

***Pap:*** *Oltalmazz, ments meg, könyörülj és őrizz meg minket, Isten, a te kegyelmeddel!*

***Nép:*** Uram, irgalmazz!

***Pap:*** *Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!*

***Nép:*** Néked Uram!

***Pap:*** *Mert téged illet minden dicsőség, tisztelet és imádás, Atya és Fiú és Szentlélek, most és mindenkor és örökkön örökké.*

***Nép:*** Amen.

***Pap:*** *Alleluja, alleluja, alleluja!*

***Nép:*** Alleluja, alleluja, alleluja! *(ismételve a soros heti hangon)*

*Elővers: Tehozzád ébred lelkünk az éjből, Istenünk, mert a te parancsaid világosság a földön.*

*Elővers: Igazságot tanulnak a földkerekség lakói.*

*Elővers: Szégyenüljenek meg a nép irigyei és tűz eméssze meg ellenségeidet.*

***Elővers:*** *Küldj rájuk Uram bajokat, küldj bajokat azokra, kik a földön dicsekszenek.*

***\*\*\* Szentháromság énekek a soros hangból, a Függelékéből. \*\*\****

Uram, irgalmazz! Uram, irgalmazz! Uram, irgalmazz!

Dicsőség az Atyának és Fiúnak és Szentléleknek, most és mindenkor és örökkön örökké! Amen.

### *55. zsoltár*

Irgalmazz nekem, Isten, mert eltiport az ember, \* naphosszat háborgatva szorongatott engem! \* Tiportak ellenségeim egész nap, \* mert sokan hadakoztak ellenem. \* De még e rettentő naptól sem félek, hanem benned bízom. \* Istenben zengem dicsérő szavaimat egész nap, \* Istenben bízom, nem félek; mit árthat nekem egy test? \* Napestig ócsárolták szavaimat, \* minden gondolatukkal rosszat akartak nekem. \* Közelemben tartózkodnak és elrejtőznek, \* sarkam után leselkednek, amint várhattam is lelkemben. \* Senki kedvéért ne mentsd meg őket, \* haragodban népeket versz le, ó Isten! \* Életemet elbeszéltem neked, könnyhullatásomat színed elé tetted. \* Amint meg is ígérted, megfutamodnak ellenségeim \* ama napon, amelyen segítségül hívlak, \* íme, én tudom, hogy Istenem vagy. \* Istenről dicsérő szavakat mondok, \* az Úrról dicsérő igét. \* Istenben bízom, nem félek; ember mit árthat nekem? \* Gondom lesz majd, Istenem, fogadalmaim teljesítésére, \* s hálaáldozattal meg is adom azokat, \* mert megmentetted lelkemet a haláltól, \* és lábaimat az elbukástól, \* hogy kedves legyek Isten előtt az élők világosságában.

### *56. zsoltár*

Irgalmazz nekem, Isten, irgalmazz nekem, \* mert lelkem benned bízik, \* és szárnyaid árnyékában bízom, \* míg átvonul a gonoszság. \* A fölséges Istenhez kiáltok, \* Istenhez, aki jót tett velem. \* Segítséget küldött a mennyből, és megmentett, \* gyalázatra adta az engem letaposókat. \* Elküldte Isten irgalmát és igazságát, \* és kiszabadította lelkemet az oroszlánkölykök közül. \* Háborogva pihentem le; \* az emberek fiainak fogai olyanok, mint a fegyverek és nyilak, \* és nyelvük éles kard. \* Emelkedjél föl az egek fölé, Isten, \* és a te dicsőséged az egész földön! \* Tőrt vetettek lábaimnak, és megalázták lelkemet, \* vermet ástak nekem, de maguk estek bele. \* Kész az én szívem, Isten! \* Kész az én szívem, éneklek és zsoltárt zengek lelkemben. \* Ébredj föl, dicsőségem! \* Serkenj föl, hárfám és lantom! \* Fölébredek hajnalra. \* Vallomást teszek neked, Uram, a népek között, \* és zsoltárt zengek neked a pogányok között, \* mert az égig magasztaltatott a te irgalmad, \* és a felhőkig a te igazságod. \* Emelkedjél föl az egek fölé, Isten, \* és a te dicsőséged az egész földön!

### *57. zsoltár*

Ha valóban igazságosságról beszéltek, \* igaz ítéletet hozzatok, emberek fiai! \* Ám ti gonoszságot műveltek szívetekben a földön, \* kezetek igaztalanságot sző. \* Elidegenedtek a bűnösök anyjuk méhétől fogva, \* eltévedtek már születésük óta, s hazugságot beszéltek. \* Haragjuk hasonló a kígyóéhoz, \* a siket áspiséhoz, mely bedugja fülét, \* hogy ne hallja a bűvölők szavát, \* és nem törődik a bölcs által készített varázsitallal. \* Isten összetöri szájukban fogaikat, \* az oroszlánok őrlő fogait összezúzta az Úr. \* Semmivé lesznek, mint a lefolyó víz, \* az Úr kifeszíti íját, míg ők ki nem merülnek. \* Mint az elolvadó viasz, elenyésznek, \* tűz hull rájuk, és nem látják meg a napot. \* Mielőtt még töviseitek bokorrá nőnének, \* haragjában mintegy elevenen elnyeli őket. \* Örvendeni fog az igaz, midőn látja a megtorlást, \* kezét a bűnös vérében fogja mosni. \* És mondja majd az ember: \* Valóban, mégis van gyümölcse az igaznak, \* bizony, van Isten, ki őket megítéli a földön!

Dicsőség az Atyának és Fiúnak és Szentléleknek, most és mindenkor és örökkön örökké! Amen.

Alleluja, alleluja, alleluja, dicsőség néked, Isten! *(3x)*

Uram, irgalmazz! Uram, irgalmazz! Uram, irgalmazz!

Dicsőség az Atyának és Fiúnak és Szentléleknek, most és mindenkor és örökkön örökké! Amen.

### *58. zsoltár*

Ments meg ellenségeimtől, Istenem, \* és a rám támadóktól szabadíts meg engem! \* Szabadíts meg a gonosztevőktől, \* és a vérszomjas férfiaktól ments meg engem! \* Mert íme, hatalmasok leselkedtek rám, \* és lelkemre törtek, \* pedig nincs gonoszságom, sem bűnöm, Uram, \* gonoszság nélkül futottam, és egyenes maradtam. \* Kelj föl, állj mellém, és láss! \* Te, seregek Ura, Istene, Izrael Istene, \* figyelj, és látogass meg minden nemzetet, \* és ne könyörülj senkin, aki gonoszságot művel! \* Esténként visszajárnak, \* és éhesen fognak szűkölni, mint a kutyák, \* és körbejárják a várost. \* Íme, szájukkal csaholnak, és kard van ajkaikon, \* ki hallotta? \* De te, Uram, kineveted őket, \* semmivé teszel minden pogány nemzetet. \* Erőmet nálad őrzöm meg, \* mert te, Isten, oltalmazóm vagy. \* Istenem irgalmassága megelőz engem, \* az én Istenem megmutatja ezt ellenségeimen. \* Ne öld meg őket, nehogy megfeledkezzenek törvényedről! \* Szórd szét őket a te erőddel, és vesd le őket, Uram, én Pajzsom! \* Szájuk vétkezik, amikor ajkuk szól. \* Saját gőgjük csapdájába essenek! \* Átkaik és hazugságuk miatt hirdessék ki végüket, \* a végső harag idején, és többé ne legyenek! \* Akkor majd megtudják, \* hogy Isten uralkodik Jákob fölött és a föld határain. \* Esténként visszajárnak, \* és éhesen fognak szűkölni, mint a kutyák, \* és körbejárják a várost. \* Ők elszélednek ennivalóért, \* ha nem laknak jól, még morognak is. \* Én pedig a te hatalmadat éneklem, \* és irgalmadnak örülök reggel, \* mert oltalmam lettél és menedékem gyötrelmem napján. \* Én segítőm, neked zengek éneket, \* mert oltalmazó Istenem vagy, \* Istenem, én irgalmasságom!

### *59. zsoltár*

Isten! Elvetettél és megvertél minket, \* megharagudtál, de könyörülsz is rajtunk. \* Megrendítetted a földet és megrengetted azt, \* gyógyítsd meg sebeit, mert megrendült! \* Kemény dolgokat mutattál a te népednek, \* kábító borral itattál bennünket. \* De jelt adtál a téged félőknek, hogy megmeneküljenek az íjtól, \* hogy megszabaduljanak kedveltjeid, \* ments meg a te jobboddal, és hallgass meg engem! \* Isten szólt az ő szentélyében: \* Örömmel osztom fel örökségül Szíkhemet, \* és a Sátrak völgyét fölmérem. \* Enyém Gileád, és enyém Manassze, \* és Efraim erős sisak a fejemen, Júda az én királyom. \* Moáb reményem mosdótálja, \* Edomra kinyújtom sarumat, \* az idegenek már behódoltak nekem. \* Ki visz el engem az erős városba? \* Ki vezet el engem Edomba? \* Nemde te, Isten, bár elvetettél minket, \* nem vonulsz-e ki, Isten, a mi seregeinkkel? \* Segíts ki minket a szorongatásból, \* mert hiábavaló az emberi segítség! \* Istennel hőstettet viszünk végbe, \* és ő megsemmisíti szorongatóinkat.

### *60. zsoltár*

Hallgasd meg, Isten, könyörgésemet, figyelj imádságomra! \* A föld határvidékéről kiáltottam hozzád csüggedt szívvel. \* Kősziklára emeltél föl engem, vezettél engem, \* mert reményemmé lettél, erős bástyámmá az ellenség ellen. \* A te hajlékodban fogok lakni mindörökké, \* oltalmam lesz szárnyaid árnyéka alatt. \* Mert te, Istenem, meghallgattad imádságomat, \* örökséget adtál azoknak, kik nevedet félik. \* Adj még napokat a király napjaihoz, \* adj hozzá éveihez nemzedékről nemzedékre, \* maradjon meg örökké az Isten színe előtt! \* Az ő irgalmát és igazságát ki veszi számba? \* Így zengek majd mindörökké zsoltárt nevednek, \* hogy teljesítsem fogadalmaimat napról napra.

Dicsőség az Atyának és Fiúnak és Szentléleknek, most és mindenkor és örökkön örökké! Amen.

Alleluja, alleluja, alleluja, dicsőség néked, Isten! *(3x)*

Uram, irgalmazz! Uram, irgalmazz! Uram, irgalmazz!

Dicsőség az Atyának és Fiúnak és Szentléleknek, most és mindenkor és örökkön örökké! Amen.

### *61. zsoltár*

Nemde Istennek lesz alávetve lelkem? \* Hiszen tőle van üdvösségem, \* mert ő Istenem és üdvözítőm, én oltalmazóm, \* nem fogok többé ingadozni. \* Meddig támadtok egy emberre, \* mint roskadó falra és bedőlt kerítésre, \* hogy megöljétek őt mindnyájan? \* Bizony, tervet szőttek, hogy megfosszanak becsületemtől, \* vérszomjasan futottak utánam, \* szájukkal áldanak, de szívükben megátkoztak. \* Ám te, lelkem, Istennek engedelmeskedj, \* mert tőle van az én türelmem! \* Mert ő Istenem és üdvözítőm, én oltalmazóm, \* nem fogok átpártolni. \* Istenben van szabadulásom és dicsőségem, \* ő segítő Istenem, és reménységem Istenben van. \* Bízzatok benne, a nép egész gyülekezete! \* Öntsétek ki előtte szíveteket, \* Isten a mi segítőnk!\* Bizony, hiábavalók az emberek fiai, \* hazugok az emberek fiai a mérlegnél, hogy becsapjanak, \* mind ugyanúgy semmirekellők. \* Ne bízzatok a gonoszságban, \* és ne kívánjatok zsákmányt, \* ha ömlik is a vagyon, \* szívetek ne tapadjon hozzá! \* Egyszer szólott az Isten, s e kettőt hallottam: \* hogy a hatalom Istené, és tied, Uram, az irgalom, \* mert te megfizetsz mindenkinek cselekedetei szerint.

### *62. zsoltár*

Isten, én Istenem! Tehozzád ébredek virradatkor, \* reád szomjazott a lelkem, \* még inkább eped utánad testem \* a puszta, úttalan és vizetlen földön. \* Így jelentem meg előtted, a szent helyen, \* hogy lássam erődet és dicsőségedet. \* Mert jobb a te irgalmad, mint az élet, \* ajkaim dicsérnek téged. \* Így áldani foglak téged életemben, \* és a te nevedben emelem föl kezemet. \* Mint dús lakomával teljék be lelkem, \* ujjongó ajkakkal dicsér a szám. \* Ha rólad emlékeztem meg ágyamon, \* hajnalban rólad elmélkedtem; \* mert segítőm lettél, \* és szárnyaid árnyékában örvendezem. \* Lelkem hozzád ragaszkodik, \* jobbod fenntart engem. \* Ám akik ok nélkül törtek lelkemre, \* a föld legmélyére jutnak, \* kardélre hányatnak, rókák martalékai lesznek. \* A király pedig örvendezni fog Istenben, \* dicséretben lesz részük azoknak, kik őrá esküsznek, \* mert elnémul a rágalmazók szája.

### *63. zsoltár*

Hallgasd meg, Isten, hozzád esdő könyörgésem szavát, \* az ellenség félelmétől mentsd meg lelkemet! \* Oltalmazz engem a rosszakarók gyülekezetétől, \* a gonosztevők sokaságától! \* Megélesítették nyelvüket, mint a kardot, \* megfeszítették íjukat – borzasztó dolog –, \* hogy rejtekükből lövöldözzék az ártatlant. \* Hirtelen lenyilazzák őt, és nem félnek, \* erősen elszánták magukat gonosz tervükre. \* Tárgyaltak, hogy titkos csapdát állítsanak, \* s így szóltak: „Ugyan ki lát minket?” \* Gonoszban törték fejüket, \* a fondorkodók kimerültek az ármánykodásban. \* Odalép majd a mély lelkű ember, \* és Isten felmagasztaltatik. \* Az okozott sebek gyermeknyilak sebeivé lettek, \* és nyelvük elernyedt bennük. \* Megdöbbentek mindnyájan, kik őket látták, \* és félelem fogott el minden embert, \* Elbeszélték Isten műveit, \* és megértették cselekedeteit. \* Az igaz örvendezni fog az Úrban, és benne bízni, \* és dicséretben részesül minden egyenes szívű.

Dicsőség az Atyának és Fiúnak és Szentléleknek, most és mindenkor és örökkön örökké! Amen.

Alleluja, alleluja, alleluja, dicsőség néked, Isten! *(3x)*

***Pap*** *(a zárt királyi ajtó előtt)****:*** *Ismét és ismét békességben könyörögjünk az Úrhoz!*

***Nép:*** Uram, irgalmazz!

***Pap:*** *Oltalmazz, ments meg, könyörülj és őrizz meg minket, Isten, a te kegyelmeddel!*

***Nép:*** Uram, irgalmazz!

***Pap:*** *Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!*

***Nép:*** Néked Uram!

***Pap:*** *Mert tied a hatalom, tied az ország, az erő és a dicsőség, Atya és Fiú és Szentlélek, most és mindenkor és örökkön örökké.*

***Nép:*** Amen.

***\*\*\* Kathizmálionok a soros hangból, a Függelékéből. \*\*\****

Uram, irgalmazz! Uram, irgalmazz! Uram, irgalmazz!


Dicsőség az Atyának és Fiúnak és Szentléleknek, most és mindenkor és örökkön örökké! Amen.

***50. zsoltár***

Könyörülj rajtam, Isten a te nagy irgalmasságod szerint, \* és könyörületed sokasága szerint töröld el gonoszságomat! \* Moss meg engem mindinkább gonoszságomból, \* és bűnömtől tisztíts meg engem! \* Mert elismerem gonoszságomat, \* és bűnöm előttem van mindenkor. \* Egyedül ellened vétettem, \* és gonoszt előtted cselekedtem, \* Hogy igaznak bizonyulj beszédeidben, \* és győztesnek ítéletedben. \* Mert, íme, vétekben fogantattam, \* és bűnökben fogant engem anyám. \* Mert, íme, az igazságot szereted: \* a te bölcsességed titkos és elrejtett dolgait kinyilatkoztattad nekem. \* Hints meg engem izsóppal, és megtisztulok, \* moss meg engem, és a hónál fehérebb leszek! \* Add, hogy örömöt és vigasságot halljak, \* és örvendezzenek megalázott csontjaim! \* Fordítsd el orcádat bűneimről, \* és töröld el minden gonoszságomat! \* Tiszta szívet teremts bennem, ó Isten, \* és az igaz lelket újítsd meg benső részeimben! \* Ne vess el engem színed elől, \* és Szent Lelkedet ne vedd el tőlem! \* Add vissza nekem üdvözítésed örömét, \* és uralkodó lélekkel erősíts meg engem! \* Megtanítom útjaidra a gonoszokat, \* és az istentelenek hozzád térnek. \* Szabadíts meg engem a vérbűntől, Isten, üdvösségem Istene, \* és nyelvem magasztalni fogja a te igazságodat. \* Uram, nyisd meg ajkaimat, \* és szám a te dicséretedet fogja hirdetni! \* Mert, ha kedvelnéd, áldozatot adtam volna, \* de az égőáldozatokban nem telik kedved. \* Áldozat Istennek a töredelmes lélek, \* a töredelmes és alázatos szívet, ó Isten, nem veted meg. \* Tégy jót, Uram, kegyesen jóakaratodból Sionnal, \* hogy felépüljenek Jeruzsálem kőfalai! \* Akkor veszed kedvesen az igazság áldozatát, \* az ajándékot és égőáldozatokat, \* akkor tesznek oltárodra borjakat.

***A királyi ajtó kinyílik, s a pap felonban olvassa a kánon tropárjait a nyitott királyi ajtó előtt, az oltár felé.***

### *KÁNON:*

******

***Elővers:*** *KÖNYÖRÜLJ RAJTUNK, URUNK, KÖ****NYÖ****RÜLJ RAJTUNK!* ***(Metánia)***

Honnan kezdjem siránkozá**so**mat \* nyomorult életem tettei **mi**att? \* Milyen kezdetet adjak most bánatos kesergésemnek, **Krisz**tus? \* Te, mint **ke**gyelmes, \*’ adj bűneim**re** bocsánatot!

Jöjj, szerencsétlen **lel**kem, \* s testeddel együtt valld meg bűneidet a mindenség Alkotó**já**nak, \* és ezentúl **hagyj** fel \* régi esztelensé**ged**del, \*’ s mutass be Istennek bűnbána**ti** könnyeket!

Ádámnak, az első embernek engedetlenségét kö**vet**tem, \* s tudom, hogy meg vagyok fosztva Iste**nem**től, \* az örök mennyor**szág**tól \* és annak élveze**té**től \*’ az én vét**ke**im miatt.

Jaj neked, nyomorult **lel**kem! \* Miért lettél hasonlóvá az első **É**vához? \* Mert rossz pillantás folytán keservesen megsebe**sül**tél, \* s a tiltott fához **nyúl**va, \*’ vakmerően megízlelted az oktalan**ság** gyümölcsét.

Az egykori igazi Éva **he**lyett \* szellemi Éva lett **szá**momra \* a testi szenvedélyt felidéző kép**ze**let, \* mely gyönyörűséget **kí**nál, \*’ de megízleléskor már min**dig** keserves.

Méltán lett szám**űz**ve \* Ádám a Paradi**csom**ból, \* mert egyetlen parancsodat nem tartotta meg, Üdvö**zí**tőm. \* Rám pedig mekkora szenve**dés** vár, \*’ hisz életadó igéidet min**dig** elvetettem!

Káin gyilkos szándékát kö**vet**ve \* szerencsétlen lelkem gyilkosává **let**tem, \* hogy testemet kelthessem é**let**re, \* s annak hatalma **a**latt \*’ gaztettekkel a lelkem el**len** harcoltam.

Az igaz Ábelhoz nem lettem ha**son**ló, \* s nem ajánlottam föl neked **Jé**zusom, \* sem kedves cseleke**de**tet, \* sem tiszta **ál**dozatot, \*’ sem pedig feddhetet**len** életet.

Mint Káin, megátalkodott **lel**kem, \* a mindenség Teremtőjének undok tetteket mutat**tunk** be, \* szennyes áldo**za**tot \* és haszontalan életet hoztunk **e**lébe, \*’ amik miatt ítéletet von**tunk** magunkra.

Alkotóm, ki sárból for**mál**va \* teremtettél **en**gem, \* s testet, csontokat, lelket és életet adtál **ne**kem, \* mint töredelmes **bűn**bánót, \*’ fogadj el engem, Megvál**tóm** és Bírám!

Megvallom neked, Üdvö**zí**tőm, \* elkövetett **bű**neimet, \* s megmutatom lelki és testi sebe**i**met, \* melyeket bűnös gondola**ta**im \*’ rablók módjára ej**tet**tek rajtam.

Ha vétettem is ellened, Üdvö**zí**tőm, \* de tudom, hogy emberszere**tő** vagy: \* kegyesen büntetsz, és szívesen kö**nyö**rülsz, \* és a könnyező bűnöst nem ve**ted** meg, \*’ hanem Atyaként sietsz a tékozló fi**út** befogadni.

Ajtód elé vetettem magam, Üdvö**zí**tőm, \* vénségemre ne taszíts az örök kárho**zat**ra, \* hanem mint embersze**re**tő, \* életem vége **e**lőtt \*’ bocsásd meg min**den** bűnömet!

Gondolatvilágommal rablók kezébe **es**tem, \* egész testemet megsebesí**tet**ték, \* s telve vagyok se**bek**kel; \* de te, üdvözítő **Krisz**tusom, \*’ jöjj hozzám, és gyó**gyíts** meg engem!

A pap, meglátván **en**gem, \* elhaladt **mel**lettem, \* és a levita lenézett nyomorult meztelensé**gem**ben; \* de te, Szűz Máriától született **Jé**zusom, \*’ légy segítségemre és kö**nyö**rülj rajtam!

Isten Bá**rá**nya, \* ki elveszed a mindenség **bű**neit, \* vedd le rólam is a bűn súlyos bi**lin**csét, \* és mint **ir**galmas, \*’ adj nekem bűn**bo**csánatot!

Itt a bűnbánat i**de**je, \* én is hozzád sietek, **Te**remtőm, \* vedd le rólam a bűn súlyos bi**lin**csét, \* és mint **ir**galmas, \*’ adj nekem bűn**bo**csánatot!

Ne utálj meg engem, Üdvö**zí**tőm, \* és ne űzz el engem színed **e**lől, \* vedd le rólam a bűn súlyos bi**lin**csét, \* és mint **ir**galmas, \*’ adj nekem bűn**bo**csánatot!

Szándékosan és akaratlanul elkö**ve**tett, \* nyilvánosan és titokban **mű**velt, \* ismert és ismeretlen vétke**i**met \* bocsásd meg, megváltó **Is**tenem! \*’ Irgalmazz nekem és üd**vö**zíts engem!

Parancsaidat ifjúkoromtól fogva meg**szeg**tem, \* és egész életemet könnyelmű szenvedé**lyek**ben, \* restül töl**töt**tem. \* Ám hozzád kiáltok, Üdvö**zí**tőm: \*’ Életem végére üd**vö**zíts engem!

Lelkem örökségét kicsapongással tékozol**tam** el, \* s vallásos erények **hí**ján \* éhezve ki**ál**tom: \* Könyörületesség **Aty**ja, \*’ jöjj elém és ir**gal**mazz nekem!

Eléd borulok, Jé**zu**som: \* Irgalmazz, mert vétkeztem **el**lened, \* vedd le rólam a bűn súlyos bi**lin**csét, \* és mint **ir**galmas, \*’ adj nekem töredel**mes** könnyeket!

Ne ítélj el engem, számon kérve tette**i**met, \* vagy kivizsgálva szava**i**mat, \* s helyreigazítva szándéka**i**mat, \* hanem nézd el irgalmasan gonosz **tet**teimet, \*’ és üdvözíts en**gem**, Mindenható!

***Elővers:*** *Bűnbánó anyánk, Szent Mária, imádd az Is****tent*** *érettünk!*

A magasságbeli Gondvise**lés**től \* áraszd **fe**lém \* a megvilágosító kegyelmet, Má**ri**a, \* hogy szenvedélyeim sötétségétől megmene**kül**ve \*’ buzgón énekelhessem életed **szép** tetteit!

***Elővers:*** *Bűnbánó anyánk, Szent Mária, imádd az Is****tent*** *érettünk!*

Krisztus szent törvé**nyé**nek \* vetve alá **ma**gad \* felhagytál az élvhajhá**szás**sal, \* és őhozzá csatla**koz**va \*’ minden erényt egya**ránt** gyakoroltál.

***Elővers:*** *Szentéletű atyánk, Szent András, imádd az Is****tent*** *érettünk!*

Imáid által, Szent **And**rás, \* szabadíts meg minket szennyes szenvedélye**ink**től, \* és tégy ben**nün**ket \* Krisztus országának részese**i**vé, \*’ kik téged hittel és szeretettel éneke**lünk**, ó dicső!

***Dicsőség…***

Minden lény fölötti, egységben imádandó Há**rom**ság, \* vedd le rólam a bűn súlyos **bi**lincsét, \*’ és mint irgalmas, adj nekem engeszte**lő** könnyeket!

*Most és…*

Istenszülő, a téged di**csé**rők \* reménye és oltalma**zó**ja, \* vedd le rólam a bűn súlyos bi**lin**csét, \* és mint tisztaságos **Nagy**asszony, \*’ fogadj el engem, **mint** bűnbánót!

******

***Elővers:*** *KÖNYÖRÜLJ RAJTUNK, URUNK, KÖ****NYÖ****RÜLJ RAJTUNK!* ***(Metánia)***

Figyelmezz ég, és megszó**la**lok, \* föld, halld meg **sza**vamat, \*’ amikor Istenhez térek és **őt** magasztalom!

Figyelj rám Istenem irgalmas tekinte**ted**del, \* és ke**gyel**mesen \*’ fogadd el buzgó val**lo**másomat!

Minden embernél többet vét**kez**tem, \* egyedül én vétkeztem **el**lened, \* de te, mint irgalmas Isten, könyörülj teremtménye**den**, Üdvözítőm!

Szenvedélyeim alaktalan**sá**gát \* vettem **ma**gamra, \*’ és élvhajhász vágyaimmal tönkretettem el**mém** szépségét.

Gonoszságaim viharába kerültem, irgalmas Ural**ko**dóm, \* de mint **Pé**ternek, \*’ úgy nekem is nyújtsd i**de** kezedet!

A paráznaasszony kön**nye**it \* tárom én is eléd, **Üd**vözítőm. \*’ Irgalmazz nekem is könyö**rü**leteddel!

Testi köntösömet beszen**nyez**tem, \* és bemocskoltam azt, Üdvö**zí**tőm, \*’ amit te saját képedre és hasonlóságod**ra** teremtettél.

Elhomályosítottam lelkem szép**sé**gét \* a szenvedélyek élveze**té**vel, \*’ és egész elmémet teljesen földi**es**sé tettem.

Elszaggattam első ru**há**mat, \* melyet az Alkotó szőtt nekem **kez**detben, \*’ s azótamezte**le**nül fekszem.

Szakadt köntösbe öl**töz**tem, \* melyet a kígyó szőtt számomra taná**csá**val, \*’ és ezért **én** szégyenkezem.

A gyümölcsfának szépségét szem**lél**tem, \* s elmémet becsaptam **ez**zel; \*’ azóta pedig meztelen vagyok **és** szégyenkezem.

A gonoszság összes fejedel**me**i \* fondorlatot készítettek hátam **mö**gött, \*’ és egyre súlyosabb törvényszegést művel**tek** ellenem.

Elvesztettem eredeti szépségemet és ékessé**ge**met, \* melyet a teremtéskor **kap**tam, \*’ s most már mezítele**nül** szégyenkezem.

Bőrköntöst varrt nekem **a** bűn, \* mely megfosztott az eredeti **ru**hámtól, \*’ melyet Isten készí**tett** számomra.

Fügefale**vél**ként \* a szégyen köntöse födöz be **en**gem, \*’ szándékos szenvedélyeimnek bi**zony**ságaként.

Szégyen**le**tes, \* véres palástba öltöz**tem** fel \*’ szenvedélyes és élvhajhász é**le**tem miatt.

A szenvedélyek veszedel**mé**be \* és anyagi romlásba **ju**tottam, \*’ s azótamindmáig gyötör **az** ellenség.

Többre becsültem az anyagias és kapzsi é**le**tet, \* mint a tisztes szegény**sé**get, \*’ s most az súlyos bilincsként terhel en**gem**, Üdvözítőm!

Testem ábrá**za**tát \* rút gondolatok tarkaságába öltöz**tet**tem, \*’ s így most kárhozatra **mél**tó vagyok.

Csak a külső szépségre volt **gon**dom, \* de az Isten képére formált **sá**tor \*’ belsejét **el**hanyagoltam.

Szenvedélyeimmel tönkretettem, Üdvö**zí**tőm, \* eredeti képmásod **szép**ségét, \*’ ám te, ki hajdan a drachmát megkerested, találd **meg** újra azt!

Vétkeztem, s mint a bűnös asszony, így ki**ál**tok: \* Egyedül én vétkeztem **el**lened, \*’ te pedig fogadd el, Üdvözítőm, kenet he**lyett** könnyeimet!

Féktelenségemben elbuktam, mint **Dá**vid, \* és egészen beszennye**ződ**tem, \*’ de te moss meg engem is könnyek**kel**, Üdvözítőm!

Irgalmazz – kiáltok a vámossal, Üdvö**zí**tőm –, \* könyörülj **raj**tam, \*’ bár Ádám utódai közül senki sem vétke**zett** úgy, mint én.

Nincs könnyem, sem bűnbá**na**tom, \* s nem vagyok töre**del**mes, \*’ de te add meg nekem mindezeket, Üdvözí**tő** Istenem!

Ne zárd be majd előttem ajtódat, **U**ram, \* hanem nyisd meg **szá**momra, \*’ mert megtér**tem** hozzád, Uram!

Emberszerető, ki azt akarod, hogy mindenki üdvö**zül**jön, \* te hívj most vissza **ma**gadhoz, \*’ és megtérőként jóságo**san** fogadj be!

Hallgasd meg lelkem sóhajto**zá**sát, \* és fogadd el szemem **kön**nyeit, \*’ és üdvözíts en**gem**, Üdvözítőm!

„Lássátok, lássátok, hogy én vagyok az **Is**ten!” \* Figyelj oda lelkem, az Úr eme **sza**vára, \* és szakadj el első bű**nöd**től, \* s féljed őt, mint **bí**rót \*’ és mint igazságosan ítél**ke**ző Istent!

Ugyan kihez lettél hasonló, sokat vétett **lel**kem, \* ha nem az első gyilkos Káinhoz vagy **Lá**mekhez, \* hiszen gonoszsá**god**dal \* megkövezted a **tes**tet, \*’ és esztelen ösztöneiddel megölted **az** értelmet!

Senkit se vettél figyelembe azok **kö**zül, \* kik a törvényt megelőző korban **él**tek. \* Nem lettél hasonló Szethez, de Énoszt sem utá**noz**tad, \* s Hénok átköltözését sem követted az égbe, sem pedig **No**ét. \*’ Az igazak életéből semmi **sem** ragadt rád.

Magad nyitottad meg, lelkem, Isten haragjának ö**zö**nét, \* és úgy árasztottad el egész **tes**tedet, \* tetteidet és éle**te**det, \* mint egykor az özönvíz a **föl**det, \*’ és a szabadulást nyújtó bárkán kí**vül** maradtál.

Férfit öltem sebemért, és ifjút sérülé**se**mért, \* – ezt kiáltotta sírva **Lá**mek. \* Te pedig meg sem rettensz, **lel**kem, \* bár testedet bemocs**kol**tad, \*’ és az értel**met** beszennyezted.

Ó, hogy lettem követője Lámeknek, az ősi gyil**kos**nak, \* mikor bűnös gyönyörökkel megöltem a lelket, mint ő a **fér**fiút, \* az értelmet, mint ő az **if**jút, \* s a testemet, mint ő a **test**vérét, \*’ miként a gyil**kos** Káin is.

Azt gondoltad, **lel**kem, \* hogy tornyot **é**pítesz, \* és erődítményt készítesz vágya**id**dal, \* ámde az Alkotó meghiúsította szándé**ko**dat, \*’ és földre döntöt**te** művedet.

Megvertek, és így megsebe**sül**tem: \* íme, az ellenség **nyi**lai, \* melyek lelkemet és testemet körülröp**köd**ték, \* íme, a sebek, a fekélyek és a sérü**lé**sek, \*’ melyek féktelen szenvedélyeim ütései**ről** tanúskodnak.

Tüzet küldött föntről hajdan **az** Úr, \* hogy felégesse a szodomaiak buja törvény**sze**gését. \* Te pedig, **lel**kem, \* fölszítottad a gehenna **tűz**lángját, \*’ melyben majd rettenetes **mó**don megégsz.

Tudjátok meg és lás**sá**tok, \* hogy én vagyok az **Is**ten, \* ki a szíveket vizsgálom és büntetem az **el**mét: \* számba veszem a tetteket és fölégetem a **vét**keket, \*’ s igazságot szolgáltatok az árvának, szegénynek és meg**a**lázottnak!

***Elővers:*** *Bűnbánó anyánk, Szent Mária, imádd az Is****tent*** *érettünk!*

A gonoszság örvényében ver**gőd**ve \* a könyörületes Isten felé tártad kezedet, **Má**ria, \* és ő, mint Pé**ter**nek, \* neked is emberszeretőleg segélykezet **nyúj**tott, \*’ hogy a te megtérésedet minden**ki** kövesse.

***Elővers:*** *Bűnbánó anyánk, Szent Mária, imádd az Is****tent*** *érettünk!*

Teljes odaa**dás**sal \* és szeretettel folyamodtál **Krisz**tushoz, \* noha előbb a bűnök útján **jár**tál, \* de aztánmegközelíthetetlen pusztaságba **vo**nultál, \*’ és ott tisztán megtartottad Is**ten** parancsait.

***Elővers:*** *Szentéletű atyánk, Szent András, imádd az Is****tent*** *érettünk!*


Lássuk, hadd lássuk, **lel**kem, \* az Úristennek emberszere**te**tét, \* és még a végünk előtt boruljunk le e**lőt**te, \* könnyek között így **ki**áltva: \*’ Szent András imáiért irgalmazz ne**künk**, Üdvözítőnk!

***Dicsőség…***

Kezdet nélküli, teremtetlen Háromság, föloszthatatlan egység, fogadj el engem, a bűnbánót, és üdvözíts engem, a **vét**kest! \* A te alkotásod vagyok, ne vess el **en**gem, \*’ hanem kegyelmezz és óvj meg engem a kárho**zat** tüzétől!

*Most és…*

Tisztaságos Úrnőnk, Isten**szü**lő, \* a hozzád folyamodók remény**sé**ge, \* vihartól hányatottak rév**part**ja, \* kérjed irgalmas Alkotódat és **Fi**adat, \*’ hogy imáid által könyörül**jön** meg rajtam!

******

***Elővers:*** *KÖNYÖRÜLJ RAJTUNK, URUNK, KÖ****NYÖ****RÜLJ RAJTUNK!* ***(Metánia)***

Tüzes esőt hullatott, **lel**kem, \* egykor **az** Úr, \*’ fölégetve a hajdan Szo**do**ma földjét.

Menekülj a hegyre, **lel**kem, \* amint azt Lót **tet**te, \*’ és Szegorban igyekezz menedék**re** találni!

Menekülj a tűztől, **lel**kem, \* menekülj Szodoma égése **e**lől, \*’ menekülj az isteni láng pusz**tí**tásától!

Meggyónom neked, könyörületes Üdvö**zí**tőm: \* Vétkeztem, vétkeztem **el**lened, \*’ de töröld el azt, és tekints el attól, és bo**csáss** meg nekem!

Csak én vétkeztem ellened, minden mást meghaladó mér**ték**ben, \* vétkeztem, Krisztus Üdvö**zí**tőm, \*’ de ne vess **meg** engem!

Te vagy a jó **pász**tor, \* keress fel engem, eltévedt **ju**hot, \*’ és ne vess **meg** engem!

Te vagy az édes **Jé**zus, \* te vagy az én **Al**kotóm, \*’ Üdvözítőm, benned i**ga**zulok meg.

Az Élet forrását találtam meg benned, halál megron**tó**ja, \* s életem vége előtt szívből így kiáltok **hoz**zád: \*’ Vétkeztem, irgalmazz nekem, és üd**vö**zíts engem!

A Noé idejében vétkezőket utánoztam, Üdvö**zí**tőm, \* s a rájuk kimért ítéletet örö**köl**tem: \*’ hogy a vízözön**ben** elmerüljek.

Vétkeztem, Uram, vétkeztem ellened, de irgalmazz **né**kem, \* bár az emberek közül senki úgy nem **vét**kezett, \*’ hogy azt én bűneimmel fölül ne **múl**tam volna!

Az apját gyalázó Kámot követted, **lel**kem, \* s nem takartad be embertársad **szé**gyenét, \*’ úgy hogy közben hátra**fe**lé fordulsz.

Szem áldását nem nyerted el, szerencsétlen **lel**kem, \* sem kiterjedt birtokhoz nem ju**tot**tál, \*’ mint Jáfet a bo**csá**nat földjén.

Menj ki Hárán bűnös földjéről, **lel**kem, \* menj az el nem múló örök élet **föld**jére, \*’ melyet Ábra**hám** örökölt!

Hallottad, lelkem, hogy Ábrahám elhagyta egykor ha**zá**ját, \* és idegen vándor**rá** lett, \*’ kövesd az ő enge**del**mességét!

A mamrei tölgynél megvendé**gel**te \* a pátriárka az angya**lo**kat, \*’ és öregségében elnyerte az í**gért** jutalmat.

Értsd meg, szerencsétlen lelkem, Izsák újszerű feláldo**zá**sát! \* Titokzatos módon lett ő áldozat az **Úr**nak. \*’ Utánozd az ő **el**szántságát!

Légy éber, **lel**kem! \* Hallottad, hogy Izmáelt, a szolgáló szülöttét **szám**űzték. \*’ Vigyázz, nehogy az élvhajhászás miatt te is hason**ló** sorsra juss!

Hágárhoz, az egyiptomi asszonyhoz lettél hasonló, **lel**kem, \* mert készséggel szolgaságba **es**tél, \*’ és önhitten új Izmaelnek ad**tál** életet.

Ismered, lelkem, Jákob lépcsőjét, mely a földről az ég felé **ve**zet; \* miért nem kedvelted hát az áhí**ta**tot, \*’ amely biztosította volna a szi**lárd** alapot?

Az Isten főpapjának, az egyetlen Ki**rály**nak, \* Krisztusnak életét **u**tánozd, \*’ mint az emberek közötti é**let** példaképét!

Ne légy sóbálvánnyá, lelkem, és ne tekints **hát**ra; \* rettentsen vissza téged Szodoma **ké**pe! \*’ Fölfelé, Szegor**ba** menekülj!

Menekülj, lelkem, mint Lót, menekülj a bűn tü**zé**től, \* menekülj Szodomától és Gomor**rá**tól, \*’ menekülj mindkét esztelen kíván**ság** lángjától!

Könyörülj rajtam, Uram, – kiáltom **fe**léd – \* te könyörülj rajtam, mikor majd angyalaiddal **el**jössz, \*’ hogy mindenkinek megfizess tetteinek ér**té**ke szerint!

A téged magasztalók imáját ne vesd meg, Ural**ko**dónk, \* hanem légy könyörületes, Ember**sze**rető, \*’ és adj bocsánatot azoknak, akik **azt** hittel kérik!

***Elővers:*** *Bűnbánó anyánk, Szent Mária, imádd az Is****tent*** *érettünk!*

A bűnök vihara és háborgása körülvett **en**gem, \* de te, szent anyám, szaba**díts** meg, \*’ és vezess az istenes bűnbánat csendes ki**kö**tőjébe!

***Elővers:*** *Bűnbánó anyánk, Szent Mária, imádd az Is****tent*** *érettünk!*

Ajánlj most értem könyörgő imát a könyörületes Istenszü**lő**nek, \* és könyörgéseddel nyisd meg számomra, **szent** anyám \*’ az Istenhez ve**ze**tő utat!

***Elővers:*** *Szentéletű atyánk, Szent András, imádd az Is****tent*** *érettünk!*

Szent András, Kréta fő**pap**ja, \* imáiddal szerezd meg nekem is adósságom elenge**dé**sét, \*’ mert te a töredelmes bűnbánatnak hathatós bea**va**tottja vagy!


***Dicsőség…***

Egyszerű egység, nem alkotott, kezdet nélküli ter**mé**szet, \* kit a személyek háromságában dicső**í**tünk, \*’ üdvözíts minket, kik hatalmad előtt hittel **le**borulunk.

*Most és…*

Az Atyától öröktől fogva létező Fiút az időben szeplőtelenül szülted, Isten**szü**lő! \* Milyen rendkívüli **cso**da! \*’ Szűz maradtál, noha gyerme**ket** tápláltál.

*Katavásziaként újra az irmosz:*



***Pap:*** *Ismét és ismét békességben könyörögjünk az Úrhoz!*

***Nép:*** Uram, irgalmazz!

***Pap:*** *Oltalmazz, ments meg, könyörülj és őrizz meg minket, Isten, a te kegyelmeddel!*

***Nép:*** Uram, irgalmazz!

***Pap:*** *Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!*

***Nép:*** Néked Uram!

***Pap:*** *Mert te vagy a mi Istenünk és téged dicsőítünk, Atya és Fiú és Szentlélek, most és mindenkor és örökkön örökké.*

### *Nép:* Amen.

### *Kathizmálion:*

***8. hang***

Isteni világítók, Üdvözítőnk **A**postolai, \* Istennek tizen**két** választottja, \* világosítsatok meg bennünket él**tünk** sötétjében, \* hogy a jelen napokban az önmegtartózkodás világánál példás é**le**tet folytassunk, \* kerülvén a sötétség tisztátalan **in**dulatait, \*’ és örömmel szemlélvén a Megváltó di**cső** erényeit.

***Dicsőség... most és...***

A fölfoghatatlan Istent, a **Fi**út és Igét, \* aki kimondhatatlan módon **tő**led született, \* imádd az apostolokkal e**gyütt**, Istenszülő, \* hogy adjon békessé**get** e világnak, \* s még végóránk előtt adja meg bűne**ink** bocsánatát, \*’ s irgalma folytán méltassa szolgáit **a** mennyországra!

### *József szerzetes három ódás kánonjából:*

#### IV. ÓDA. 8. hang

***Irmosz:***

Hallám, **U**ram, \* gondviselé**sed** titkát, \* és megértem munká**i**dat \*’ és dicső**í**tem Istenségedet.

*Elővers: Krisztus szent apostolai, könyörögjetek érettünk!*

*Metániák nélkül, végig egy hangon recitálja a kántor.*

Krisztus megvilágosított apostolai, akik önmegtagadásban éltek, Istennél közbenjárva az önmegtartóztatás idejét számunkra is megkönnyítik.

A tizenkét húrú hangszer, a tanítványok isteni ihletésű kara, az üdvösség énekét zengte és a gonoszság dallamvilágát megszüntette.

A Szentlélek záporával az egész világot megöntöztétek, és így a sokistenhit aszályát megszüntettétek, végtelenül boldogok!

Apostolok szent kara, kérjétek esedezve a mindenség Teremtőjét, hogy könyörüljön meg rajtunk, akik benneteket magasztalunk!

Szent apostolok! Mint Krisztus munkásai, az Isten Igéje számára az egész világot megműveltétek; gyűjtsétek be most mindenütt a termést!


A szeretett Krisztus számára szőlőfürtté lettetek, és a Szentlélek borát árasztottátok a világra, Apostolok!

***Dicsőség…***

Minden hatalmat felülmúló, egyforma személyű, mindenható Szentháromság, Atya és Ige és Szentlélek, Isten, világosság és élet – őrizd meg nyájadat!

*Most és…*

Üdvözlégy, tüzes trón, üdvözlégy, gyertyatartó, üdvözlégy, szent hegy, élet frigyszekrénye, üdvözlégy, szentek szentje!

******

***Elővers:*** *KÖNYÖRÜLJ RAJTUNK, URUNK, KÖ****NYÖ****RÜLJ RAJTUNK!* ***(Metánia)***

Igazságos **Bí**ró! \* Ne vesd meg műveidet, ne nézd le alkotá**so**dat, \* bár egyedül vagyok olyan ember, ki minden embernél többet vét**kez**tem; \* de neked, Emberszerető, mint a mindenség **U**rának, \*’ van hatalmad arra, hogy a bűnö**ket** megbocsásd!

Közeleg a végóra, lelkem, közeleg, s te nem törődsz **ve**le, \* s még nem is készülődsz rá; rövid az idő, **kelj** fel; \* a bíró már a küszö**bön** van. \* Életünk ideje olyan, mint az álom, s mint a virág, ele**nyé**szik; \*’ miért háborgunk te**hát** hiába?

Kelj föl, ó **lel**kem, \* gondold át tetteidet, melyeket elkö**vet**tél, \* vedd szemügyre azokat, és könnyeket **ont**sál, \* valld meg nyíltan Krisztusnak tetteidet és gondolata**i**dat, \*’ és így meg**i**gazulhatsz!

Nincs olyan bűn vagy go**nosz** tett, \* melyet életemben el ne követtem volna, Üdvö**zí**tőm \* – elmémben, beszédemben vagy szándé**kom**ban, \* gondolattal, szóval és cseleke**det**tel – \*’ úgy, mint még so**ha** senki más.

Még attól is ítéletet kaptam, s az is elmarasztalt engem, nyomo**rul**tat, \* amitől nincs súlyosabb e **vi**lágon: \* a saját lelkiisme**re**tem. \* Bíróm és Megváltóm, szánj meg, ki jól ismersz engem, **ments** meg, \*’ s üdvözíts engem, a **te** szolgádat!

A lépcső, melyet hajdan a nagy pátriárka **lá**tott, \* tevékeny fölfelé indulásod példáját mutatja, **lel**kem, \* és a szellem fölemelke**dé**sét. \* Ezért ha így akarsz **él**ni, \*’ – cselekvésben, tudásban és szemlélődésben – meg **kell** újulnod.

A nap hevét férfiasan tűrte hajdan a pátri**ár**ka, \* s az éjjeli fagyokat is elvi**sel**te, \* nyájat legeltetve szorgos**ko**dott, \* s küzdelmesen szolgált **a**zért, \*’hogy a két as**szonyt** megkapja.

Jákob két feleségét úgy ér**tel**mezd, \* mint a gyakorlati cselekvést és a szemlélődés isme**re**tét: \* a sokgyermekes Lea a gyakorlati tevé**keny**ség, \* a sokat gyötrődő Ráhel pedig az igazi megismerés **jel**képe, \*’ mert küzdelmek nélkül, lelkem, sem a tevékenységre, sem a szemlélődésre nem le**het** szert tenni.

Virrassz, lelkem, s légy serény, mint hajdan a nagy pátri**ár**ka, \* hogy a gyakorlati tevékenység mellett igazi ismeretre is szert **te**hess, \* s így Isten látására is képes**sé** válj, \* s elméd szemlélődésével átjuthass az el nem tűnő **ho**mályon, \*’ és sikeres vállalko**zást** végezhess!

A nagy pátriárka tizenkét ősatyának adott é**le**tet, \* s titokzatos létrát állított föl **ne**ked, \* tevékeny fölemelkedésedhez, **lel**kem, \* s a bölcs fölmenetel alap**já**ul \*’ létrafokként gyermekeit **szed**te sorba.

A gyűlölt Ézsaut utánozva, **lel**kem, \* átadtad a kísértőnek eredeti szépséged elsőszülöttségi **jo**gát, \* így elestél az atyai ál**dás**tól, \* s kétszeresen is megbotlottál: tettel és gondo**lat**tal; \*’ azért most **tarts** bánatot!

Edomnak hívták Ézsaut élvhajhászása **mi**att, \* mert folyton mértéktelenül hevítették ösztö**ne**i, \* és bűnös gyönyörökkel szennyezte be **ma**gát; \* ezért az Edom nevet **kap**ta, \*’ ami bűnre fölhevülő **lel**ket jelent.

Hallottál, lelkem, Jóbról, aki a szemétdombon megi**ga**zult, \* mégsem követted az ő **tü**relmét, \* mert nem hoztál szilárd elhatározást arra vonatko**zó**lag, \* amiket tudtál, s amikben kísértést **szen**vedtél; \*’ hanem mindenben állhatatlan**nak** bizonyultál.

Aki előbb nemesi székben ült, az most meztelenül, fekélyesen szemétdombon **fek**szik; \* s a hajdan sokgyermekes dicső **gaz**da \* váratlanul gyermektelen és hajlékta**lan** lett. \* Számára a szemétdomb szolgált palo**tá**ul, \*’ és a fekély jelentette **min**den kincsét.

A királyi méltó**ság**gal, \* koronával és bíborral felru**há**zott, \* gazdag és nyájakban bővelkedő vagyonos igaz **em**ber \* hirtelen elszegé**nye**dett, \*’ mert a gazdagságtól és az uralkodás dicsőségé**től** elesett.

Ha igaz is **volt** ő \* és hiba nélkül **va**ló, \* nem kerülhette el a sátáni cselvetést és **há**lót, \* te pedig, bűnt kedvelő szerencsétlen **lé**lek, \*’ mit fogsz tenni, ha váratlanul csa**pá**sok érnek?

Testem beszennyeződött, lelkem pisz**kos** lett, \* s teljesen megteltem feké**lyek**kel. \* Ám te, Krisztusom, mint orvos gyógyítsd meg mindkettőt bűnbánat **ál**tal, \* mosd le, tisztítsd meg, öblítsd ki, Üdvö**zí**tőm, \*’ s tedd azt fehéreb**bé** a hónál!

Isten Igéje, te megfeszíttetvén, testedet és véredet adtad mindnyá**jun**kért: \* testedet, hogy engem meg**ú**jíts, \* véredet, hogy engem **meg**moss. \* Lelkedet pedig átadtad, **Krisz**tusom, \*’ hogy engem A**tyád**hoz vezess.

Megváltást szereztél a föld közepén, Ir**gal**mas, \* hogy mi üdvösséget **nyer**jünk; \* megengedted, hogy keresztfára szögezzenek, s így a bezárt Éden újra **meg**nyílt. \* Ezért hódolnak előtted a magasságbeliek és a lenti ter**mé**szet, \*’ és az összes üd**vö**zülő nép.

Fürdő legyen számomra oldaladból kifolyt **vé**red, \* és ital is, mint a belőled bocsánatot árasz**tó** víz, \* hogy mindkettő megtisztulásomra szol**gál**jon! \* Kenj meg, mint kenettel és **i**tallal, \*’ a te éltető tanítá**sod**dal, Ige!

Kehely lett az Egyháznak a te életadó oldalad, Üdvö**zí**tőnk, \* mert belőle a bűnbo**csá**nat \* és a megismerés forrása **fa**kadt, \* a két összetartozó szövet**sé**get: \*’ az ószövetséget és az újat **jel**képezve!

Ki vagyok zárva a lakodalmas **ház**ból, \* kizártak a menyegzőről és a vacso**rá**ról. \* Lámpásom olaj híján kialudt, s míg én aludtam, bezárták apa**lo**tát, \* a vacsorát elfogyasz**tot**ták, \*’ engem pedig megkötözött kézzel és láb**bal** kidobtak.

Életem ideje rövid, s kínlódással és gonosz tettekkel **telt** meg. \* Te mégis fogadj el bűnbána**tom**ban, \* és hívj vissza magadhoz a felismerésben, Üdvö**zí**tőm, \* nehogy az ellenség zsákmánya és prédája **le**gyek, \*’ s te magad kö**nyö**rülj rajtam!

Fennhéjázó vagyok most és **gő**gös, \* szívem pedig hiábavalóságokkal **tel**ve, \* mégse ítélj el engem a farizeussal **e**gyütt, \* hanem add nekem a vámos alázatos**sá**gát, \* egyetlen irgalmas és igazságos Bírám, és melléje sorolj **be** engem is!

Vétkeztem, meggyalázva testem edényét, jól tudom, Könyörü**le**tes; \* mégis fogadj vissza engem, a bűn**bá**nót, \* és újíts meg a fölismerésben, Üdvö**zí**tőm, \* nehogy az ellenség zsákmánya és prédája **le**gyek, \*’ s te magad kö**nyö**rülj rajtam!

Saját magam bálványává **let**tem, \* szenvedélyeimmel ártottam **lel**kemnek, \* mégis fogadj vissza engem, bűnbánót, és újíts meg a fölismerésben, Üdvö**zí**tőm, \* nehogy az ellenség zsákmánya és prédája **le**gyek, \*’ s te magad kö**nyö**rülj rajtam!

Nem hallgattam hívó szavadra, nem engedelmeskedtem Írásodnak, Törvény**ho**zó, \* mégis fogadj vissza engem, bűn**bá**nót, \* és újíts meg a fölismerésben, Üdvö**zí**tőm, \* nehogy az ellenség zsákmánya és prédája **le**gyek, \*’ s te magad kö**nyö**rülj rajtam!

***Elővers:*** *Bűnbánó anyánk, Szent Mária, imádd az Is****tent*** *érettünk!*

Testben angyali életet élvén, Tiszta**sá**gos, \* valóban nagy kegyelmet találtál **Is**tennél, \* hogy pártfogold előtte mindazokat, akik hittel tisztelnek **té**ged. \* Ezért kérünk: szabadíts meg **min**ket \*’ imáid által min**den** kísértéstől.

***Elővers:*** *Bűnbánó anyánk, Szent Mária, imádd az Is****tent*** *érettünk!*

Nagyon helytelen tettek mélységébe zu**han**tál, \* de nem maradtál rabja **an**nak, \* hanem jobb belátásra térve megmenekültél **on**nan, \* és tetteiddel épp az erény legmagasabb fokára **ju**tottál, \*’ még az angyalokat is ámulatba ejt**ve**, Mária!

***Elővers:*** *Szentéletű atyánk, Szent András, imádd az Is****tent*** *érettünk!*


Szent András, atyák dicső**sé**ge, \* aki az isteni Szentháromság előtt állsz, ne szűnjél meg érettünk imád**koz**ni, \* hogy megszabaduljunk a kínos bünte**tés**től, \* kik téged, Kréta ékes**sé**ge, \*’ Istennél pártfogóként szeretettel segít**sé**gül hívunk.

***Dicsőség…***

Lényegedre feloszthatatlan, személyekre nézve összekeveretlen, Háromságban létező egységes **Is**ten, \* téged, mint együtt uralkodó királyi hatalmat szent énekekben **ma**gasztallak, \*’ noha téged a magasságban is háromszorszent énekkel di**cső**ítenek.

*Most és…*

Szűzen szülsz, és mindenféleképp szűz **ma**radsz; \* mert szülötted megújítja a természet törvé**nye**it, \* és a szeplőtelen anyaméh kisde**det** szült. \* Isten, ahol akarja, meggyőzi a természet **rend**jét; \*’ mert mindent tehet tet**szé**se szerint.



***Elővers:*** *KÖNYÖRÜLJ RAJTUNK, URUNK, KÖ****NYÖ****RÜLJ RAJTUNK!* ***(Metánia)***

Éji homályban telt el é**le**tem, \* sötétség és **a** bűn \* éjszakája vett körül **en**gem, \* azért kérlek, **Üd**vözítőm: \*’ Tégy engem a nap**pal** fiává!

Ruben pél**dá**ját \* követtem én, **nyo**morult, \* midőn a fönséges Isten törvényét meg**sért**ve \* gaztettet **mű**veltem, \*’ mert megfertőztettem ágyamat, mint ő **az** atyjáét.

Megvallom **ne**ked, \* Krisztus, **Ki**rályom: \* Vétkeztem, bűnt követ**tem** el, \* mint hajdan József **báty**jai, \*’ eladva a tisztaság és józan**ság** gyümölcseit.

Megkötözték az igaz lelket roko**na**i, \* szolgaságra adták el édes **test**vérüket, \* hogy előképe legyen az **Úr**nak; \* te pedig, **lel**kem, \*’ egészen gazságra adtad **el** magadat.

Az igaz és józan eszű Józsefet **kö**vesd, \* megátalkodott **lel**kem; \* és ne ra**gadj** le \* értelmetlen ösztö**ne**idnél, \*’ minduntalan gono**szat** cselekedve!

Egy ideig a veremben volt ugyan **Jó**zsef, \* de ezzel a te temeté**se**det \* és feltámadásodat jelképezte, **U**ram! \* S vajon én bemutathatok-e **ne**ked \*’ valaha **is** hasonlót?

Hallottál, **lel**kem, \* Mózes **ko**saráról, \* mely hajdan a **fo**lyam \* hullámain **sod**ródott, \* megmentve őt a fáraó kegyetlen tervének végre**haj**tásától.

Ha eddig azokra a szülésznőkre hallgattál, **lel**kem, \* akik megölték hajdan az újszülött **fi**út, \* vagyis a józanság megvalósí**tó**ját, \* most, a nagy Mózes **pél**dájára \*’ szívd magadba **a** bölcsességet!

Mint a nagy **Mó**zes, \* megsebezted ugyan az egyiptomi gondolkodás**mó**dot, \* de te ki nem irtot**tad** azt. \* Mondd meg tehát, hogyan lakoz**hatsz** majd \*’ bűnbánatot tartva a szenvedé**lyek** pusztájában?

A pusz**tá**ban \* lakott a nagy **Mó**zes. \* Jöjj, **lel**kem, \* te is kövesd az ő **é**letét, \*’ hogy a csipkebokor istenjelenésének szemlé**lő**jévé válj!

Mózes ves**sze**jét, \* mellyel a tengerre ütve kiszárította a **mély**séget, \* lelkileg úgy ábrázold ma**gad**ban, \* mint a szent kereszt **e**lőképét, \*’ s akkor te is nagy dolgokat művel**hetsz** majd vele.

Áron tiszta és szeplőtelen **tü**zet \* ajánlott fel **Is**tennek, \* ámde Horni és **Fi**nesz, \* akárcsak te, **lel**kem, \*’ illetlen, szennyes életet mutattak **be** az Úrnak.

Testestül-lelkestül eltompultam, **U**ram, \* mint a gonosz fáraó **va**rázslói, \* Jannesz és **Jamb**resz, \* s mélységesen lesüllyedt **ér**telmem; \*’ de te siess se**gít**ségemre!

Sárral mocskoltam be lel**ke**met, \* én **sze**rencsétlen; \* moss meg **en**gem \* könnyeim fürdőjében, **U**ralkodóm, \*’ s tedd hófehérré tes**tem** ruháját!

Ha tetteimet vizsgálom, Üdvö**zí**tőm, \* látom, hogy minden em**bert** \* fölülmúltam a **bűn**ben, \* mert szántszándékkal **vét**keztem, \*’ és nem is **csak** tudatlanul.

Szánd meg, Uram, szánd meg teremtmé**nye**det, \* vétkeztem, bocsáss **meg** nekem, \* mert lényedre **néz**ve \* csak te vagy **tisz**ta, \*’ és rajtad kívül senki sem mentes **a** bűnfolttól.

Isten létedre érettem hozzám hasonló **let**tél, \* és csodákat műveltél, **Üd**vözítőm: \* leprásokat meggyógyí**tot**tál, \* s bénákat talpra állí**tot**tál, \*’ a beteg asszony vérfolyását pedig ruhád szegélyének érintésé**re** megszüntetted.

A vérfolyásban szenvedőt kövesd, nyomorult **lel**kem, \* járulj **Krisz**tushoz, \* és érintsd ruhája sze**gé**lyét, \* hogy megszabadulj a **kí**noktól, \*’ és hallhasd tőle: „Hited megszaba**dí**tott téged”!

Kövesd, lelkem, a meggörnyedt **as**szonyt, \* s Jézushoz **já**rulva \* borulj le lába**i**hoz, \* hogy téged is helyreiga**zít**son, \*’ és egyenesen járhass az **Úr** ösvényein!

Mivel mély kút vagy, Ural**ko**dóm, \* fakassz nekem vizet tisztaságos **e**reidből, \* hogy mint a szamariai asszony, én is abból i**has**sak, \* és többé már ne **szom**jazzam, \*’ mert te az élet vi**zét** fakasztod.

Siloám tavaként szolgál**ja**nak \* számomra könnyeim, **U**ralkodóm, \* hogy megmoshassam lelki szemeimet **én** is, \* és lélekben láthassalak **té**ged, \*’ örökkévaló Vi**lá**gosságot!

***Elővers:*** *Bűnbánó anyánk, Szent Mária, imádd az Is****tent*** *érettünk!*

Felülmúlhatatlan vágytól indít**tat**va \* az Élet keresztfájának kívántál hódolni, ó **Bol**dog; \* s miután e vágyad betel**je**sült, \*’ méltass engem is a mennyei dicsőség el**nye**résére!

***Elővers:*** *Bűnbánó anyánk, Szent Mária, imádd az Is****tent*** *érettünk!*

A Jordán folyón át**kel**ve \* megnyu**god**tál, \* és a test bűnös gyönyörét elke**rül**ted; \* ezektől minket is szaba**díts** meg \*’ Istenhez imádkozva értünk, szenté**le**tű anyánk!

***Elővers:*** *Szentéletű atyánk, Szent András, imádd az Is****tent*** *érettünk!*


Mint legkiválóbb fő**pász**tort, \* bölcs András, szere**tet**ben \* és istenfélelemmel kérlek **té**ged, \* hogy közbenjárá**sod**dal \* elnyerjem az üdvösséget és ö**rök** életet!

***Dicsőség…***

Dicsőítünk téged, Szenthá**rom**ság: \* Szent, szent, szent vagy, egy Isten, Atya, Fiú és **Szent**lélek, \*’ egylényegű s örökké imá**dan**dó egység!

*Most és…*

Az örök i**dő**ket \* megalkotó **Is**ten \* tőled vette magára az én lé**nyem**mel – \* romlatlan és férfit nem ismerő **Szűz** Anya! \*’ – és egyesítette magával az embe**ri** természetet.

******

***Elővers:*** *KÖNYÖRÜLJ RAJTUNK, URUNK, KÖ****NYÖ****RÜLJ RAJTUNK!* ***(Metánia)***

Szemem kön**nye**it \* és mélyről fakadt fohá**sza**imat \* tisztán ajánlom föl neked, Üdvö**zí**tőm, \* és szívemből **ki**áltom: \*’ Vétkeztem ellened, Istenem, ir**gal**mazz nékem!

Mint Dátán és A**bi**ron, \* elhajlottál Uradtól, **lel**kem, \* azért tiszta szívből kiálts irgalomért **hoz**zá, \* nehogy a föld **meg**nyíljon, \*’ és téged **is** eltemessen!

Elvadult üszőként Efraimhoz lettél hasonlóvá, **lel**kem, \* de amint az őz óvakodik a **csap**dától, \* te is óvd meg éle**te**det, \* a tevékeny **é**letből \*’ elméddel a szemlélődés fe**lé** szárnyalva!

Mózes keze meggyőz, **lel**kem, \* hogy Isten még a bélpoklos é**le**tet is \* fehérre tisztít**hat**ja. \* Így tehát még akkor se ess **két**ségbe, \*’ hogyha el**fer**tőződtél!

Vétkeim hullámai elborítottak **en**gem, \* mint hajdan a Vörös-tenger **ár**ja \*’ elsodorta az egyiptomiakat és hadve**zé**reiket.

Mint hajdan Iz**ra**el, \* te is esztelenül választottál, **lel**kem, \* mert az isteni manna helyett okta**la**nul \* a szenve**dé**lyek \*’ élvhajhászása mel**lett** döntöttél.

Az egyiptomi ét**kek**kel \* tele húsosfaze**ka**kat \* te is többre be**csül**ted \* a mennyei **é**telnél, \*’ mint hajdan az esztelen nép **a** pusztában.

A kánaáni gondolkodás kút**ja**it \* többre becsülted, **lel**kem, \* mint a kőszikla víz**e**rét, \* amelyből a bölcsesség **for**rása \*’ s az istenismeret árja**i** fakadnak.

Midőn Mózes **szol**gád, \* botjával ráütött a kő**szik**lára, \* életadó oldalad elő**ké**pét \* mutatta be, **Üd**vözítőnk, \*’ amelyből mindnyájan az élet vi**zét** meríthetjük.

Vizs**gáld** meg \* és tekintsd meg, **lel**kem, \* mint Józsue, Nun fia **tet**te, \* hogy milyen az Ígéret **föld**je, \*’ és a törvényt megtartva tele**pedj** le azon!

Kelj fel, mint Jó**zsu**e, \* s harcolj **A**malek, \* vagyis a testi szenvedélyek **el**len, \* és győzd le mindörökre a gibeoni**tá**kat, \*’ az álnok gon**do**latokat!

Kelj át, **lel**kem, \* az idő rohanó **fo**lyamán, \* mint hajdan a frigy**lá**da, \* és Isten parancsa **sze**rint \*’ vedd birtokodba az Í**gé**ret földjét!

Amint Pétert megmentetted, mikor kiál**tot**ta: \* Siess, ments meg engem, **Üd**vözítő, \* úgy engem is szabadíts meg a gonosz **szörny**től, \* nyújtsd felém **ke**zedet, \*’ és vezess ki a **bűn** mélységéből!

Csendes rév**part**nak \* ismerlek el, **U**ralkodóm, \* uralkodó **Krisz**tus. \* Te pedig gyorsan szabadíts meg **en**gem \*’ a bűn és kétségbeesés feneket**len** mélységéből!

Én vagyok, Üdvözítőm, az a királyi **drach**ma, \* melyet egykor **el**vesztettél, \* de gyújtsd meg lámpá**so**dat, \* Előhírnöködet, **Is**tenige, \*’ s keresd és találd meg a **te** képmásodat!

***Elővers:*** *Bűnbánó anyánk, Szent Mária, imádd az Is****tent*** *érettünk!*

Hogy szenvedélyeid lángját el**olt**hasd, \* könnyek árját ontottad, **Má**ria; \* ezt a ke**gyel**met \* szerezd meg **ne**kem is, \*’ **mint** a **te** tisztelődnek!

***Elővers:*** *Bűnbánó anyánk, Szent Mária, imádd az Is****tent*** *érettünk!*

E földön **va**ló \* csodálatos **é**leteddel \* mennyei boldogságot szereztél, szent **a**nyánk! \* Ezért imádkozzál folytonosan magasztaló**i**dért, \*’ hogy megszabaduljunk a szen**ve**désektől!

***Elővers:*** *Szentéletű atyánk, Szent András, imádd az Is****tent*** *érettünk!*

Kréta pásztorának, elöljáró**já**nak \* és a világ közbenjárójának ismerve **té**ged, \* hozzádsietek, Szent **And**rás, \* és hozzádkiáltok **se**gítségért: \*’ atyám, szabadíts ki engem a **bűn** mélységéből!


***Dicsőség…***

Egységes és oszthatatlan Háromság **va**gyok, \* személy szerint felosztható, de természet szerint egybeforrt **egy**ség \*’ – így szól az Atya s a Fiú és az is**te**ni Lélek.

*Most és…*

A te méhed szülte az **Is**tent \* hozzánkhasonlónak, Isten**szü**lő. \* Őt kérleld **te**hát, \* mint a mindenség Alko**tó**ját, \*’ hogy közbenjárásod által meg**i**gazuljunk!

*Katavásziaként újra az irmosz:*

******

***Pap:*** *Ismét és ismét békességben könyörögjünk az Úrhoz!*

***Nép:*** Uram, irgalmazz!

***Pap:*** *Oltalmazz, ments meg, könyörülj és őrizz meg minket, Isten, a te kegyelmeddel!*

***Nép:*** Uram, irgalmazz!

***Pap:*** *Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!*

***Nép:*** Néked Uram!

***Pap:*** *Mert te vagy a békesség királya és lelkünk Üdvözítője, s téged dicsőítünk, Atya és Fiú és Szentlélek, most és mindenkor és örökkön örökké.*

***Nép:*** Amen.

#### Konták:

#### 6. hang

Ó én lelkem, **ó** én lelkem, \* ébredj fel, **mi**ért szunnyadsz? \* Közeledik a végóra, és kesereg**ned** kellene. \* Serkenj föl tehát, hogy megkegyel**mez**zen néked \* a mindenütt **je**lenlévő, \*’ s mindeneket inté**ző** Krisztus Isten.

*Ikosz:*

Amikor észrevette a gonosz lélek, hogy Krisztusból gyógyforrás nyílt meg, ahonnan Ádámra gyógyulás árad, fájdalmában megdöbbent, s kínos vesztét érezve barátainak jajgatva mondta: Mit tehetek Mária fiával? Megöl engem ez a betlehemi: a **min**denütt jelenlévő és mindeneket **be**töltő!

*Boldogságok (egy-egy metániával az előversekre):*

***Nép:*** Emlékezzél rólunk, Urunk, midőn eljössz a te országodban!

***Pap*** *(recitálva)****:*** *A gonosztevőt, aki a kereszten így kiáltott feléd: „Emlékezzél meg rólam!”, már előre a Paradicsom lakójává fogadtad, Krisztus! Az ő bűnbánatára méltass engem is, a méltatlant!*

***Elővers:*** *Boldogok a lelki szegények, mert övék a mennyeknek országa.*

***Nép:*** Emlékezzél…

***Pap:*** *Hallhatod, lelkem, hogyan jelent meg egykor Isten Manóénak, és hogy nyerte el az magtalan asszonytól az ígéret gyümölcsét. Utánozd az ő vallásosságát!*

***Elővers:*** *Boldogok, akik sírnak, mert ők megvigasztaltatnak.*

***Nép:*** Emlékezzél…

***Pap:*** *Sámson könnyelműségét követve, lenyírtad jócselekedeteid dicsőségét, lelkem, s élvhajhász módon idegeneknek kiszolgáltatva magad eljátszottad a bölcs és boldog életet.*

***Elővers:*** *Boldogok a szelídek, mert ők bírják a földet.*

***Nép:*** Emlékezzél…

***Pap:*** *Aki előbb még a szamár állkapcsával legyőzte az idegeneket, most a bujaság szenvedélyével tette tönkre magát. Vigyázz tehát, lelkem, s ne utánozd se ezt a cselekedetét, sem pedig erejének elvesztését!*

***Elővers:*** *Boldogok, akik éhezik és szomjazzák az igazságot, mert ők megelégíttetnek.*

***Nép:*** Emlékezzél…

***Pap:*** *Bárákot és Jeftét, a hadvezéreket, s velük együtt a férfias bátorságú Deborát is Izrael bíráivá választották. Az ő kiválóságukat követve lelkem, tégy szert te is férfias bátorságukra!*

***Elővers:*** *Boldogok az irgalmasok, mert ők irgalmasságot nyernek.*

***Nép:*** Emlékezzél…

***Pap:*** *Megismerted, lelkem, Jáel bátorságát, aki előbb cövekkel földhöz szegezte Sziszerát, majd szabadulást szerzett. Ha a cövekről hallasz, számodra ez már a keresztet jelképezi.*

***Elővers:*** *Boldogok a tiszta szívűek, mert ők meglátják az Istent.*

***Nép:*** Emlékezzél…

***Pap:*** *Áldozz föl, lelkem, dicséretes áldozatot: ajánl fel egészen tiszta cselekedetet úgy, ahogy Jefte ajánlotta föl leányát, és áldozatként a test szenvedélyeit öld le Uradnak!*

***Elővers:*** *Boldogok a békességesek, mert ők Isten fiainak hívatnak.*

***Nép:*** Emlékezzél…

***Pap:*** *Gedeon gyapjának történetére gondolj, lelkem! Fogadd be az égi harmatot, s a kutya egyszerűségével lehajolva igyad a törvény folyó vizét, mely az Írás vizsgálatából fakad!*

***Elővers:*** *Boldogok, akik üldözést szenvednek az igazságért, mert övék a mennyeknek országa.*

***Nép:*** Emlékezzél…

***Pap:*** *Héli pap büntetését vontad magadra, lelkem, mert te is esztelenül eltűrted a szenvedélyeket, mint ő, kinek fiai törvényszegést műveltek.*

***Elővers:*** *Boldogok vagytok, midőn szidalmaznak és üldöznek titeket, és hazudván minden rosszat mondanak ellenetek énérettem.*

***Nép:*** Emlékezzél…

***Pap:*** *A bírák korában egy levita a legyilkolt feleségét bánatában a tizenkét törzs számára feldarabolta, lelkem, hogy nyilvánvalóvá tegye a Benjámin törzs területén történt gyalázatos törvényszegést.*

***Elővers:*** *Örüljetek és vigadjatok, mert a ti jutalmatok bőséges a mennyekben!*

***Nép:*** Emlékezzél…

***Pap:*** *Amikor a józanságot szerető Anna imádkozott, ajkai Isten dicsőítésére mozogtak, de hangja nem hallatszott, s mégis magtalan létére imádságához méltó fiúnak adott életet.*

***Elővers:*** *Emlékezzél rólunk,* ***Urunk****, midőn eljössz a te országodba!*

***Nép:*** Emlékezzél…

***Pap:*** *A bírák közé került be Anna fia, a nagy Sámuel, akit Armathem nevelt föl az Úr házában. Az ő példáját kövesd, lelkem, és még mások előtt magad mondj ítéletet cselekedeteid felett!*

***Elővers:*** *Emlékezzél rólunk,* ***Uralkodó****, midőn eljössz a te országodba!*

***Nép:*** Emlékezzél…

***Pap:*** *Amikor Dávidot királlyá választották, megfelelő módon kenték fel királlyá az isteni kenet szarvából. Te pedig, lelkem, ha a mennyei királyság részesévé akarsz válni, könnyek kenetével kend fel magadat!*

***Elővers:*** *Emlékezzél rólunk* ***Szent****, midőn eljössz a te országodba!*

***Nép:*** Emlékezzél…

***Pap:*** *Irgalmazz teremtményednek, Irgalmas! Könyörülj kezed alkotásán, és szánj meg minden vétkezőt: engem is, ki mindenkinél inkább megvetettem parancsolataidat!*

*Dicsőség…*


***Nép:*** Emlékezzél…

***Pap:*** *Imádom a születésre és eredetre nézve kezdet nélküli Atyát: aki maga nemzette a Fiút, akit vele együtt dicsőítem, és egyúttal magasztalom az Atyával és Fiúval együtt tündöklő Szentlelket.*

*Most és…*

***Nép:*** Emlékezzél…

***Pap:*** *Természetfölötti szülésednek hódolunk, Istennek szülője, s nem osztjuk meg a tőled születettnek természeténél fogva kijáró dicsőségét; mert őt kettős természetével is egy személynek valljuk.*

******

***Elővers:*** *KÖNYÖRÜLJ RAJTUNK, URUNK, KÖ****NYÖ****RÜLJ RAJTUNK!* ***(Metánia)***

Vétkeztem, gonoszul csele**ked**tem, \* és megvetettem parancsola**to**dat, \* mert bűnökben jöttem e vi**lág**ra, \* és sebeimhez még fekélyt is **csa**toltam, \*’ de te kegyelmesen könyörülj rajtam, atyáink**nak** Istene!

Szívem titkait megvallottam **ne**ked, \* ki az én **bí**rám vagy. \* Lásd megalázkodásomat és gyötrődé**se**met, \* s figyelj ítéle**tem**re, \*’ és te kegyelmesen könyörülj rajtam, atyáink**nak** Istene!

Midőn Saul hajdan elvesztette atyja szama**ra**it, \* váratlanul királyságot talált azok **he**lyett. \* Te viszont vigyázz, **lel**kem, \* nehogy állatias ösztöne**i**det \*’ elébe helyezd Krisz**tus** országának!

Bárha Dávid, Istennek ős**aty**ja, \* hajdan kétszer is **vét**kezett, \* paráznaság nyilától sebezve és gyilkosság bűnös tőrébe **es**ve, \* de te, lelkem, még súlyosabb **be**teg vagy \*’ szándékos gonosz indula**ta**id miatt.

Bűnt bűnre halmozott hajdan **Dá**vid, \* midőn a gyilkossággal együtt paráznaságot is **mű**velt, \* ám ő nyomban kétszeres bűnbánatot is **tar**tott: \* te azonban, **lel**kem, \* még súlyosabb gonoszságodat sem bántad **meg** Isten előtt.

Dávid hajdan maga tükrözte **vis**sza \* bűnbánó énekben **vét**két, \* vádolva magát és így ki**ált**va: \* Könyörülj rajtam, Uram, mert egyedül ellened **vét**keztem, \*’ mindenség Istene, te tisz**títs** meg engem!

Midőn a frigyládát szekéren **vit**ték, \* s az ökrök megvadulásakor Oza azt megérin**tet**te, \* azonnal megtapasztalta Isten ha**rag**ját. \* Ezért kerüld, lelkem, az ő vakmerő**sé**gét, \*’ és kellőképpen tiszteld Is**ten** dolgait!

Hallottad Absa**lom**ról, \* hogyan lázadt föl a természet **el**len, \* tudsz a vérbűn elköveté**sé**ről, \* amellyel atyjának, Dávidnak ágyát gyaláz**ta** meg, \*’ s mégis követed az ő szenvedélyes, élvhajhász in**du**latait.

Szabadságra teremtett méltósá**go**dat \* a testnek vetetted alá, **lel**kem, \* mert az ellenségben egy újabb Akitofelt találtál ma**gad**nak, \* és annak tanácsára hall**gat**tál, \*’ de mindezt meghiúsította maga Krisztus, hogy te még**is** üdvözülhess.

A csodálatra méltó Sa**la**mon, \* ki a bölcsesség kegyelmével volt **tel**ve. \* egykor gonoszt cselekedett Isten **e**lőtt, \* mert elpártolt **tő**le, \*’ te pedig lelkem, megátkozott életeddel hoz**zá** igazodtál.

Szenvedélyeinek gyönyöre elragadta és beszennyezte a **ki**rályt, \* és a bölcsesség kedvelője buja nők szerető**je** lett, \* s Istentől elidege**ne**dett. \* Ám te is követted őt, **lel**kem, \*’ utálatos élvhaj**há**szásoddal.

Roboámot utánoztad, lelkem, ki atyja tanácsát meg nem fo**gad**ta, \* és a hűtlen szolgát, Jeroboámot, a hajdani **párt**ütőt. \* Kerüld az ilyen pél**dá**kat, \* és kiáltsd **Is**tenhez: \*’ Vétkeztem, kö**nyö**rülj rajtam!

Ákháb fertel**me**it \* buzgón követted, **lel**kem, \* a testi tisztátalanság tárházaés a parázna indulatok edénye **vol**tál, \* de szíved mélyéből fohász**kodj** fel, \*’ és az Isten előtt valld **meg** vétkeidet!

Illés Jezábelnek kétszer ötven hívét éget**te** el, \* midőn Ákháb megfenyíté**sé**re \* a gyalázat prófétáit kiirt**tat**ta. \* Kerüld hát, lelkem, e kettő után**zá**sát, \*’ **és** e**rő**södjél meg!

Bezárult fölötted, lelkem, **az** ég, \* és az Istentől rendelt éhség utolért téged, mint annak idején **Ák**hábot, \* mert te sem engedelmeskedtél a teszbi Illés sza**vá**nak. \* Légy ezért inkább a szareftai asszonyhoz **ha**sonló, \*’ és tápláld a prófé**ta**i lelket!

Szándékosan Manassze vétkeit halmoztad össze, **lel**kem, \* utálatos bálványokként állítva fel szenvedélye**i**det, \* és megsokasítva az Úr nehezte**lé**sét, \* azért annak bűnbánatát is buzgón **kö**vetve \*’ töredelmet sze**rezz** magadnak!

Eléd borulok, Uralkodó, s könnyek helyett e szavaimat mutatom be **né**ked: \* Vétkeztem, mint ahogy a bűnös asszony **vét**kezett; \* s úgy megszegtem a törvényt, mint ahogy senki más e **föl**dön. \* Ám te könyörülj meg alkotá**so**don, \*’ és hívj vissza ma**gad**hoz engem!

Tönkretettem, képmásodat, Üdvözítőm, és feldúltam törvé**nye**det. \* Egészen homályba borult bennem **szép**séged, \* és szenvedélyeim kioltották mécse**se**met. \* Ám te könyörülj rajtam, és amint Dávid **é**nekli: \*’ Add vissza nekem üdvözíté**sed** örömét!

Térj meg, tarts bűnbánatot, tárd föl rejtett dolga**i**dat, \* és mondd a mindent tudó **Is**tennek: \* Egyedül te ismered titkaimat, Üdvözítőm; te magad könyörülj meg **raj**tam, \* – mint Dávid a zsoltárban **mond**ja – \*’ a te irgalmas**sá**god szerint!

Elenyésztek napjaim, mint az ébredő ál**ma**i, \* azért, mint Ezekiás, könnyezem fek**he**lyemen, \* hogy tovább tartsanak még életem é**ve**i, \* de kijöhet még Izajásként segítségedre, **lel**kem, \*’ hacsak nem a minden**ség** Istene?

***Elővers:*** *Bűnbánó anyánk, Szent Mária, imádd az Is****tent*** *érettünk!*

Isten tisztaságos anyjának segítségét **kér**ve \* szenvedélyeid heves háborgását vissza**ver**ted, \* és a leselkedő ellenséget megszégyení**tet**ted. \* Légy most segítségemre a **ba**jokban \*’ nekem is, a **te** tisztelődnek!

***Elővers:*** *Bűnbánó anyánk, Szent Mária, imádd az Is****tent*** *érettünk!*

Imádd most a te tisztelőidért **Krisz**tust, \* akit szerettél, aki után vágya**koz**tál, \* s kiért testedet sanyargattad, szentéletű **a**nyánk; \* hogy irgalmas legyen mindnyá**junk**hoz, \*’ és ajándékozzon az őt imádóknak bé**kés** életet.

***Elővers:*** *Szentéletű atyánk, Szent András, imádd az Is****tent*** *érettünk!*

*A* hit kőszikláján erősíts meg **en**gem, \* közbenjárásoddal, **szent** atyánk, \* és végy körül istenfélelemmel, **kér**lek, \* s adj nekem bűnbánó **meg**térést, \*’ és szabadíts ki a reám törő ellen**ség** csapdájából!

***Dicsőség…***

Egységes és egyszerűen feloszthatatlan, egyvalóságú Háromság, mint világosságok és vilá**gos**ság, \* háromszor szent és egy szent, Istenként illet téged az ének, Szent**há**romság! \*’ Azért dicsőítsd és magasztald te is, lelkem, az életet és az életeket, a minden**ség** Istenét!

*Most és…*

Énekelünk téged, áldunk **té**ged, \* leborulunk előtted, Isten**szü**lő, \* mert a feloszthatatlan Szentháromság e**gyi**két, \* az egy Fiú Istent **szül**ted, \*’ és nekünk, földieknek, megnyitottad a **menny**országot.

### *József szerzetes három ódás kánonjából:*

#### VIII. ÓDA. 8. hang

#### Irmosz:

A dicsőség kezdetnélkü**li** Királyát, \* kitől reszketnek a mennye**i** erők, \* áldozópapok énekel**jé**tek, \*’ népek magasz**tal**játok mindörökké.

*Elővers: Krisztus szent apostolai, könyörögjetek érettünk!*

*Metániák nélkül, végig egy hangon recitálja a kántor.*

Apostolok! Mint a szellemi tűz szikrái, égessétek el testies szenvedélyeimet, és lobbantsátok most lángra bennem az isteni szeretet hevét!

Tiszteljük az Ige messze hangzó szavú harsonáit, melyeknek hangjára leomlottak az ellenség meggyöngült falai, s megerősödtek az istenismeret bástyái!

Zúzzátok porrá lelkem szenvedélyeinek bálványait, Urunk apostolai, fölszentelt templomok, akik az ellenség templomait és oszlopait összezúztátok!

A Szentlélek építőművészetével félelmetesen kialakítottátok az egész egyházat, Krisztusnak apostolai, melyben aztán áldjátok is Krisztust mindörökké!

A hittételek harsonáján megszólalva az apostolok legyőzték a bálványimádás egész tévtanítását, és Krisztust magasztalták mindörökké.


Apostolok szépséges testülete, a világ elöljárói és mennyország polgárai, szabadítsátok meg minden veszélytől mindazokat, akik benneteket állandóan magasztalnak!

***Dicsőség…***

Hármas fényű napként mindent megvilágosító isteni uralom, dicsőségesen együtt uralkodó egy természet, mindeneket teremtő Atya és Fiú és isteni Lélek, magasztallak téged mindörökké.

*Most és…*

Tiszteletreméltó és legfönségesebb trónként magasztaljuk szüntelenül, hívek, az Isten anyját, mert ő az egyetlen, aki a szülés után egyszerre anya és szűz.

******

***Elővers:*** *KÖNYÖRÜLJ RAJTUNK, URUNK, KÖ****NYÖ****RÜLJ RAJTUNK!* ***(Metánia)***

Irgalmazz nekem, vétkezőnek, Üdvö**zí**tőm, \* serkentsd értelmemet megté**rés**re, \* fogadj el engem, bűn**bá**nót; \* könyörülj rajtam, ki hozzád**ki**áltok: \* Ellened Vétkeztem, ments meg engem, gonosztevőt, könyörülj rajtam!

A szekéren menő Illés pró**fé**ta \* hajdan az erények által jutott a **ma**gasba, \* s a földiek közül a mennyekbe **ju**tott. \* Elmélkedjél te is, **lel**kem, \*’ az égbe va**ló** feljutásról!

A Jordán habjai **egy**kor \* Illés palástja **ré**vén \* Elizeus előtt ketté**vál**tak, \* ám te, lelkem, mértéktelenséged **mi**att \*’ nem részesültél i**lyen** kegyelemben.

Hajdan Elizeus föl**vet**te \* Illés **pa**lástját, \* s ezzel kettős kegyelmet nyert az **Úr**tól. \* Te azonban, **lel**kem, \*’ mértéktelenséged miatt nem részesültél i**lyen** kegyelemben.

A szunámi asszony hajdan jó szán**dék**kal \* megvendégelte az **i**gazat. \* Te, azonban **lel**kem, \* sem idegent, sem utast nem fogad**tál** be, \*’ s ezért siránkozás közt leszel kivetve a menyeg**zős** teremből.

Gehazi aljas szándékát követted **foly**ton, \* szerencsétlen **lel**kem, \* de legalább vénségedre hagyd el az ő fösvény**sé**gét, \* és így menekülj a gehenna **tü**zétől, \*’ véget vetve go**nosz**ságodnak.

Oziást utánoztad, **lel**kem, \* s az ő poklosságát kétszeresen is magadra **von**tad, \* mert helytelenül gondol**ko**zol, \* és törvénytelen módon **cse**lekszel. \*’ Hagyd el az ilyen dolgaidat, és siess bűnbána**tot** tartani!

Hallottad a niniveiekről, **lel**kem, \* hogy szőrzsákot öltve és fejükre hamut szórva tartottak bűn**bá**natot? \* Őket mégsem kö**vet**ted, \* hanem gonoszabbnak bizonyultál minda**zok**nál, \*’ kik a törvény előtt és a törvény u**tán** vétkeztek.

Hallottad, lelkem, Sion váro**sá**ról, \* hogy siratta meg azt a sáros gödörben Jere**mi**ás, \* zokogva és könnyeket hul**lat**va? \* Kövesd te is az ő siralmakkal teljes **é**letét, \*’ és akkor üd**vö**zülni fogsz!

Jónás Tarziszba **fu**tott, \* megsejtve a niniveiek meg**té**rését, \* mert prófétaként ismerhette Isten kegyes**sé**gét, \* s ezért arra **tö**rekedett, \*’ hogy a jövendölése meg **ne** cáfolódjék.

Hallottad Dánielről, **lel**kem, \* hogyan zárta le a veremben a vadállatok **szá**ját. \* Tudhatsz ar**ról** is, \* hogyan oltották el hittel Azariás ifjú **tár**sai \*’ a kemen**ce** égő lángját!

Példaképül eléd tártam, **lel**kem, \* az egész Ószövet**sé**get. \* Kövesd, **kér**lek, \* az igazak Istennek tetsző **tet**teit, \*’ s kerüld el a gonoszok csele**ke**deteit!

Üdvözítőm, igazságos bírám, könyörülj **raj**tam! \* Szabadíts meg engem a tűztől, és a reám váró bünte**tés**től, \* mellyel az igazságos ítéletkor számol**nom** kell. \* Oldozz föl engem még a **vég** előtt \*’ erényes élet és ve**zek**lés által!

Mint a gonosztevő, kiáltok hozzád: Emlékezzél meg **ró**lam! \* Mint Péter, keservesen sírok: Üdvözítőm, bocsáss **meg** nekem! \* Mint a vámos, kiáltok, s könnyeket hullatok, mint ama pa**ráz**na. \* Fogadd el siránkozá**so**mat, \*’ mint egykor elfogadtad a kánaá**ni** asszonyét!

Gyógyítsd meg gyarló lelkem fe**ké**lyét, \* Üdvözítőm, egyetlen **or**vosom! \* Önts sebeimre gyógyírként bort és o**la**jat, \* a bűnbánat **tet**teit \*’ és a töredel**mes** könnyeket!

A kánaáni asszonyt követve így kiáltok **hoz**zád: \* Könyörülj rajtam Dávidnak **Fi**a! \* Én is megérintem ruhád sze**gé**lyét, \* mint a vérfolyásos **as**szony, \*’ és sírok, mint Mária és Márta Lá**zár** felett sírt.

Könnyeim árját illatos kenet**ként** \* öntöm fejedre, Üdvö**zí**tőm, \* s az irgalmat kérő bűnös asszonnyal hozzád ki**ál**tok, \* és fölajánlom neked **i**mámat, \*’ hogy bűnbocsá**na**tot nyerjek!

Bár úgy, mint én, senki sem vétkezett el**le**ned, \* fogadj el mégis engem, kegyelmes Üdvö**zí**tőm, \* mert félve bánatot tartok, és szeretettel ki**ál**tom: \* Egyedül ellened vétkeztem és rosszat **tet**tem, \*’ de te kö**nyö**rülj rajtam!

Szánd meg teremtményedet, Üdvö**zí**tő, \* és mint a jó pásztor, keresd meg az elveszett **bá**rányt, \* mentsd meg a farkasoktól az elté**ved**tet, \* és helyezz engem saját **ju**hodként, \*’ a te nyájad le**ge**lőjére!

Midőn kegyelmes bíróként **le**ülsz, \* és megmutatod félelmetes dicsősegédet, **Krisz**tus, \* mekkora lesz majd a fé**le**lem! \* Hiszen égni fog már a kemence **tü**ze, \*’ és mindenki retteghet elkerülhetetlen tró**nu**sod előtt.

***Elővers:*** *Bűnbánó anyánk, Szent Mária, imádd az Is****tent*** *érettünk!*

Fölvilágosított téged a megközelíthetetlen világosság **Any**ja, \* és megmentett a szenvedélyek sötétsé**gé**ből. \* Ezért is a Lélek kegyelmét befo**gad**va \* világosítsd meg Mária, mind**a**zokat, \*’ akik téged hit**tel** dicsérnek.

***Elővers:*** *Bűnbánó anyánk, Szent Mária, imádd az Is****tent*** *érettünk!*

Újszerű csodát látott meg benned, **a**nyánk, \* és elámult az isteni ihletésű **Szo**zima, \* mert testben élő angyalnak **lá**tott, \* és teljesen **meg**döbbent, \*’ Krisztust magasztal**va** mindörökké.

***Elővers:*** *Szentéletű atyánk, Szent András, imádd az Is****tent*** *érettünk!*

Szent András, Kréta tiszta ékes**sé**ge, \* a szentéletűek büszke**sé**ge, \* te, ki bátran járulhatsz az Úr elé, esedezzél értem, **kér**lek, \* hogy a te imáid **ré**vén \*’ feloldozást kapjak törvénytelen tetteim bi**lin**cseiből.

*Áldjuk az Atyát, a Fiút és a Szentlelket, a* ***mi*** *Urunkat!*


Kezdet nélküli Atya, veled együtt kezdet nélküli Fiú, \* jóságos Vigasztaló, igazságnak **Lel**ke, \* Igének Szülője, a kezdet nélküli Atyának Igéje, élő és alkotó **Lé**lek, \*’ egységes Háromság, kö**nyö**rülj rajtam!

*Most és…*

Mintegy bíborkagy**ló**ban, a szellemi **bí**bor, \* Emmánuel teste szövődött méhedben, Tiszta**sá**gos. \* Azért **té**ged \*’ valóságos Istenszülő**ként** magasztalunk.

*Elővers, 6. hang: Dicsérjük, áldjuk, imádjuk az Urat, énekeljük az Urat és magasztaljuk őt mindörökké!*

*Katavásziaként újra az irmosz:*

******

***Pap*** *(tömjénezve a templomot)****:*** *Az Istenszülőt és világosság Anyját énekekben magasztaljuk!*

***Előénekes:*** *Magasztalja az én lelkem az Urat, \* és örvendez lelkem az én üdvözítő Istenemben!*

**Nép**: Ki a keruboknál **tisz**teltebb \* és a szerá**fok**nál \* hasonlíthatatlanul **di**csőbb vagy, \* ki az Is**tent**, az Igét \* sérülés **nél**kül szülted, \*’ téged valóságos Istenszü**lő**, magasztalunk!

***Előénekes:*** *Mert megtekintette szolgálójának alázatosságát, \* íme mostantól boldognak hirdet engem minden nemzedék!*

**Nép**: Ki a keruboknál tiszteltebb…

**Előénekes:** Mert nagy dolgot cselekedett velem a Hatalmas, kinek szent az ő neve, \* és az ő irgalmassága nemzedékről nemzedékre száll az őt félőkön.

**Nép**: Ki a keruboknál tiszteltebb…

***Előénekes:*** *Hatalmas dolgot cselekedett az ő karjaival, \* elszélesztette a szívük szándékában kevélykedőket.*

**Nép**: Ki a keruboknál tiszteltebb…

***Előénekes:*** *Levetette a hatalmasokat a fejedelmi székből és fölmagasztalta az alázatosokat; \* az éhezőket betöltötte jókkal és a gazdagokat üresen bocsátá.*

**Nép**: Ki a keruboknál tiszteltebb…

***Előénekes:*** *Oltalmába vette Izraelt, az ő szolgáját, megemlékezvén irgalmasságáról, \* amint szólott atyáinknak, Ábrahámnak és az ő ivadékának örökre.*

**Nép**: Ki a keruboknál tiszteltebb…

### *József szerzetes három ódás kánonjából:*

#### IX. ÓDA. 8. hang

#### Irmosz:

VALÓBAN ISTENSZÜLŐNEK **VAL**LUNK TÉGED, \* tisztaságos Szűz **Má**ria, \* kik általad üdvö**zü**lünk, \*’ a test nélküli angyali karok**kal** magasztalván téged.

*Elővers: Krisztus szent apostolai, könyörögjetek érettünk!*

*Metániák nélkül, végig egy hangon recitálja a kántor.*

Szent apostolok, kik az üdvösséget árasztó folyó forrásainak bizonyultatok, öntözzétek meg a bűn szomjúságától eltikkadt lelkemet!

A pusztulás tengerén úszva már-már elmerülök. De te, Uram, ments meg engem, mint hajdan Pétert megmentetted jobboddal!

Mint az ízletes tanítás sója, előzzétek meg elmém romlását, és oszlassátok el a tudatlanság homályát!

Apostolok híres csoportja, dicshimnuszokkal magasztalunk, mert az egész földkerekség tündöklő megvilágosítóinak bizonyultatok, s így a tévelyt eloszlattátok.

Az evangéliumi hálótokkal összehalásztátok a lelki halakat, és azokat mindenkor Krisztus elé tártátok, boldog apostolok.

Istenhez intézett könyörgésetekben, kérünk, emlékezzetek meg rólunk is, apostolok, kik buzgósággal magasztalunk titeket, hogy megszabaduljunk minden kísértéstől!

***Dicsőség…***

Téged, háromszemélyű egység, Atya és Fiú és Szentlélek, egyetlen egylényegű, egyerejű és kezdet nélküli Háromságként magasztalunk.

*Most és…*

Minden nemzedék boldognak hirdet téged, gyermeket szülő Szűz, minthogy mindenki általad szabadult meg az átoktól: mert örömünkre megszülted az Urat.

******

***Elővers:*** *KÖNYÖRÜLJ RAJTUNK, URUNK, KÖ****NYÖ****RÜLJ RAJTUNK!* ***(Metánia)***

Az ész megsebesült, a test el**gyen**gült, \* a lélek megbetegedett, a beszéd el**hal**kult, \* az élet haldoklik, a vég már a küszö**bön** van. \* Nos, mit teszel majd, szerencsétlen **lel**kem, \*’ ha eljön a bíró, hogy megvizs**gál**jon téged?

Eléd tártam, lelkem, Mózes köny**ve**it, \* a teremtésről és ettől fogva az egész történe**lem**ről, \* az igazakról és gonoszokról szóló Szent**í**rást, \* de te közülük nem az előbbieket **kö**vetted, \*’ hanem az utóbbiakat, vétkez**ve** Isten ellen.

A Törvény elvesztette erejét, **lel**kem, \* az Evangélium sem hoz termést **ben**ned, \* a Szentírást elhanyagoltad, s nem tudtak hatni rád a prófé**ták** sem, \* sőt az igazak igéi sem, s így megsokasodtak **se**beid, \*’ mert nincs orvosod, ki meggyógyí**ta**na téged.

Az Újszövetségi Szentírás példáit is eléd tárom, **lel**kem, \* hogy töredelmes bánatra vezes**se**nek. \* Kövesd tehát az igazak példáját, és fordulj el a bűnösö**ké**től, \* és engeszteld meg **Krisz**tust \*’ imával, böjttel, és tisz**ta** élettel!

Krisztus emberré lett, és test szerint közösségre lépett **ve**lem, \* mindent önként **be**töltve, \* ami a természethez tar**to**zik, \* egyedül a bűnt ki**vé**ve, \*’ hogy leereszkedésével neked, lelkem, pél**dát** mutasson.

Krisztus ember**ré** lett, \* s megtérésre hívta a gonosztevőket és a bűnö**sö**ket. \* Lelkem, tarts bűnbánatot te is, mert megnyílt a mennyország aj**ta**ja, \* és már előtted elfoglal**ják** azt \*’ a megtérő farizeusok, vámosok és bű**nös** életűek!

Krisztus megmentette a keleti bölcseket, magához gyűjtötte a pászto**ro**kat, \* vértanúivá fogadta a sok **kis**dedet, \* megdicsőítette az aggastyánt és a koros özvegy**as**szonyt, \* kiket te, lelkem, sem tetteddel, sem életeddel nem **kö**vettél, \*’ pedig ezért jaj lesz neked **az** ítéletkor.

Negyven napig böjtölt már az Úr a pusz**tá**ban, \* s végül emberi természetét bizonyítva megé**he**zett. \* Te se csüggedj, **lel**kem, \* ha az ellenség rád **tá**mad, \*’ hanem imával és böjttel űzd el lá**ba**id elől!

Krisztus is kísértést szenvedett: az ördög kísértet**te** meg. \* Megmutatta neki a köveket, hogy azok kenyerekké **le**gyenek, \* s hegyre fölvezet**te** őt, \* hogy egyszerre lássa a világ minden **or**szágát. \*’ Óvakodj, lelkem e látványtól, s józanul imádkozzál minden**kor** Istenhez!

Bár a magányt kedvelő gerlice, a kiáltó szava **szó**lott, \* Krisztus szövétneke bűnbánatot **hir**detett, \* Heródes mégis törvénytelenül élt Heródi**ás**sal. \* Vigyázz azért, lelkem, nehogy törvényszegők kelepcéjébe **es**sél, \*’ inkább kedveljed a töredel**mes** bánatot!

A kegyelem Előhírnöke a pusztában tartóz**ko**dott, \* és amikor híre **el**terjedt, \* egész Júdea és Szamaria hozzá si**e**tett, \* és bűnét megvallva buzgón megkeresztel**ke**dett. \*’ De te nem követted e**ze**ket, lelkem!

A házasság tiszteletreméltó, és a nászágy szeplő**te**len, \* mert Krisztus mindkettőt eleve megál**dot**ta, \* amikor a kánai menyegzőn testileg ét**ke**zett, \* és első csodájaként a vizet borrá változ**tat**ta, \*’ hogy te is megvál**toz**zál, lelkem.

Megerősítette Krisztus a bénát, úgyhogy az még ágyát is magára **vet**te, \* halott ifjakat föltá**masz**tott, \* mert az özvegy és a százados magzatát életre kel**tet**te, \* s a szamariai asszonynak megjelenve neked is előjelezte, **lel**kem, \*’ a Lélekben végzett isten**tisz**teletet.

A vérfolyásban szenvedőt meggyógyította az Úr ruhája szegélyének érinté**sé**vel, \* leprásokat megtisztított, vakok szeme világát vissza**ad**ta, \* a sántákat lábra állí**tot**ta, \* süketeket, némákat és a meggörbült asszonyt szavával orvo**sol**ta, \*’ hogy te, szerencsétlen lel**kem**, üdvözülj!

Krisztus betegeket gyó**gyí**tott, \* szegényeknek hirdette evangéliumát, nyomorékokat **or**vosolt, \* a vámosokkal **e**vett, \* bűnösökkel **tár**salgott, \*’ s Jairus meghalt leányának lelkét visszahozta kezének é**rin**tésével.

A vámos üdvözült, a parázna asszony tisztá**vá** lett, \* a gőgös farizeus viszont ítéletet vont **ma**gára, \* mert míg az első irgalmat kért, a másik könyörü**le**tet, \* emez önmagát magasztalta, mondván: „Isten, hálát adok neked, hogy nem vagyok **o**lyan…” \*’ és még egyéb oktalan szavakat **is** hangoztatott.

Zakeus vámos volt, mégis üd**vö**zült, \* s míg Simon, a farizeus megbotrán**ko**zott, \* a parázna asszony feloldozást nyert **at**tól, \* akinek hatalma van bűnök megbocsátá**sá**ra. \*’ Lelkem, igyekezzél a jó pél**dát** követni!

Szerencsétlen **lel**kem, \* nem követted azt a bűnös **as**szonyt, \* ki az alabástrom edényben drága kenetet **vé**ve, \* megkente vele s könnyeivel öntözte az Üdvözítő **lá**bait, \*’ s hajával letörölte régi vétkeinek a**dós**levelét.

Tudod, lelkem, hogy átkozta meg Krisztus azokat a váro**so**kat, \* melyekben az evangéliumot **hir**dette. \* Rettentsen meg ez a **pél**da, \* nehogy olyan légy, mint **e**zek, \*’ akiket az Úr szodomaiakhoz hasonlóan az alvi**lág**ra ítélt!

Ne légy még gyarlóbb kétségbeeséseddel, **lel**kem, \* hiszen hallottál a kánaáni asszony hite **fe**lől, \* melynek alapján leánya Isten szavára meg**gyó**gyult. \* Szíved mélyéből te is ezt kiáltsd **Krisz**tusnak: \*’ Dávid Fia, üd**vö**zíts engem!

Szánj meg, üdvözíts engem, könyörülj rajtam, Dávidnak **Fi**a, \* ki az ördöngősöket szavaddal meggyógyí**tot**tad! \* Mondd el nekem is azt, amit a gonosztevőnek kegyelmesen **mond**tál: \* Bizony, mondom neked, még ma velem leszel a Paradi**csom**ban, \*’ midőn eljövök di**cső**ségemben!

Bár mindkét lator a kereszten **füg**gött, \* az egyik gonosztevő káromolt, s csak a másik áldott téged, **Ke**gyelmes! \* Mint e megtért gonoszte**vő**nek, \* ki fölismerte benned az **Is**tent, \*’ nekem is nyisd meg dicsőséges orszá**god** ajtaját!

Megrettent minden teremtmény, midőn megfeszítve látott **té**ged; \* a hegyek és kősziklák félelmükben meg**re**pedtek, \* a föld megrengett, az alvilág fel**tá**rult, \* a nap elsö**té**tült, \*’ látván téged, Jézus, test**ben** megfeszítve.

Ne várd el tőlem a bűnbánat méltó gyümöl**cse**it, \* mert megfogyatkozott az én **e**rőm, \* adj nekem töredelmes szívet és lelki szegény**sé**get, \* hogy kedvesen fogadott áldozat **gya**nánt \*’ ezeket mutassam be neked, egyet**len** Üdvözítőm!

Bírám, ki jól ismersz **en**gem, \* ki majd újra eljössz az angyalokkal, megítélni az egész **vi**lágot, \* Jézusom, akkor majd irgalmasan tekints **re**ám, \* szánj meg engem és könyörülj **raj**tam, \*’ aki minden embernél töb**bet** vétkeztem!

***Elővers:*** *Bűnbánó anyánk, Szent Mária, imádd az Is****tent*** *érettünk!*

Minden angyali rendet és emberi gyüleke**ze**tet \* ámulatba ejtettél kiváló éle**ted**del, \* mivel szinte test nélkül **él**tél, \* és a természetet is fölül**múl**tad, \*’ s úgy keltél át a Jordán folyón, mintha szellemi lábon jár**nál**, Mária!

***Elővers:*** *Bűnbánó anyánk, Szent Mária, imádd az Is****tent*** *érettünk!*

Szentéletű Anyánk, kérleld a mindenség Alkotóját é**ret**tünk, \* hogy akik téged di**csé**rünk, \* megmenekülhessünk a minket környező bajoktól és gyötrel**mek**től, \* s hogy a kísértésektől megszaba**dul**va \*’ szünet nélkül magasztaljuk a téged megdicső**í**tő Urat!

***Elővers:*** *Szentéletű atyánk, Szent András, imádd az Is****tent*** *érettünk!*

Háromszorosan boldog szent András atyánk, Kréta főpász**to**ra, \* ne szűnjél meg imádkozni érettünk, kik téged magasz**ta**lunk, \* hogy megszabaduljunk minden haragtól és bá**nat**tól, \* a romlástól és a **vét**kektől, \*’ mert híven tisztel**jük** emlékedet!

***Dicsőség…***

Egyvalóságú Háromság, háromszemélyű egység, dicsőítvén az Atyát, magasztalván a Fiút és a Lelket i**mád**va, \* téged éneklünk, mint egységes természetű igaz **Is**tent, \*’ mint életet és életeket, s mint örökkéva**ló** országot.

*Most és…*

Ezt a helységet őrizd meg, Tisztaságos Isten**szü**lő, \* mert az csak benned bízva erősö**dik** meg, \* és segítségeddel győz le minden kí**sér**tést, \* és általad veri vissza az ellen**sé**get, \*’ néked készségesen enge**del**meskedve!

*Katavásziaként újra az irmosz:*

******

***6. hang***

Valóban méltó dicsérni té**ged** Istenszülő, \* a boldogságost és **szep**lőtelent \* és a mi Is**te**nünknek anyját. \* Ki a keruboknál **tisz**teltebb \* és a szeráfoknál hasonlíthatatla**nul** dicsőbb vagy, \* ki az **Is**tent, az Igét \* sérülés nél**kül** szülted, \*’ téged valóságos Isten**szü**lő magasztalunk!

***Pap:*** *Ismét és ismét békességben könyörögjünk az Úrhoz!*

***Nép:*** Uram, irgalmazz!

***Pap:*** *Oltalmazz, ments meg, könyörülj és őrizz meg minket, Isten, a te kegyelmeddel!*

***Nép:*** Uram, irgalmazz!

***Pap:*** *Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!*

***Nép:*** Néked Uram!

***Pap:*** *Mert téged dicsérnek az összes mennyei erők és téged dicsőítünk, Atya és Fiú és Szentlélek, most és mindenkor és örökkön örökké.*

*Nép:* Amen.

*A királyi ajtó bezárul, a pap leveszi a felont.*

*\* Fényének a soros hangból, a Függelékből. \**

### *148. zsoltár*

Dicsérjétek az Urat a mennyekből, \* dicsérjétek őt a magasságban! \* Dicsérjétek őt, minden angyalai, \* dicsérjétek őt, minden seregei! \* Dicsérjétek őt, nap és hold, \* dicsérjétek őt, fény és minden csillagok! \* Dicsérjétek őt, egeknek egei, \* és a vizek az égbolt fölött! \* Dicsérjék az Úr nevét, mert ő szólt és lettek, \* parancsolt és létrejöttek. \* Odaállította őket örökre, és örökkön örökre, \* parancsot adott, s az el nem múlik. \* Dicsérjétek az Urat a földről, \* szörnyek és minden mélységek, \* tűz, jégeső, hó, jég, szélvihar, \* melyek az ő igéjét cselekszitek, \* hegyek és minden halmok, \* gyümölcsfák és minden cédrusok, \* vadak és minden barmok, \* csúszómászók és szárnyas madarak, \* föld királyai és minden népek, \* fejedelmek és a föld minden bírája! \* Ifjak és szüzek, vének az ifjakkal dicsérjék az Úr nevét, \* mert csak az ő neve magasztos! \* Az ő dicsérete az ég és a föld fölött van, \* és ő fölemeli népének erejét. \* Dicshimnusz minden szentjeinek, \* Izrael fiainak, a hozzá közeledő népnek!

### *149. zsoltár*

Énekeljetek az Úrnak új éneket, \* zengjen dicsérete a szentek gyülekezetében! \* Örvendjen Izrael az ő Teremtőjében, \* és Sion fiai királyuk miatt ujjongjanak! \* Dicsérjék az ő nevét énekkarban, \* dobbal és hárfán zengjenek neki! \* Mert az Úr gyönyörködik népében, \* és fölmagasztalja a szelídeket üdvösségével. \* Dicsekszenek a szentek dicsőségükben, \* örvendeznek nyugvóhelyükön. \* Isten magasztalása van torkukban \* és kétélű kard a markukban, \* hogy bosszút álljanak a nemzeteken, \* megfenyítsék a népeket, \* hogy azok királyait béklyóba verjék, \* és nemeseit vasbilincsbe, \* hogy a megírt ítéletet végrehajtsák rajtuk. \* Ez lesz dicsősége minden szentjének.

### *150. zsoltár*

Dicsérjétek Istent az ő szentjeiben, \* dicsérjétek őt erős boltozatában! \* Dicsérjétek őt hatalmasságában, \* dicsérjétek őt nagyságának sokaságáért! \* Dicsérjétek őt harsonaszóval, \* dicsérjétek őt hárfán és citerán! \* Dicsérjétek őt dobbal és énekkarban, \* dicsérjétek őt húrokon és hangszereken! \* Dicsérjétek őt zengő cimbalmokon, \* dicsérjétek őt a vigasság cimbalmán! \* Minden lélek dicsérje az Urat!

*Pap (a zárt királyi ajtó előtt): Dicsőség illet téged Úristenünk és téged dicsőítünk, Atya és Fiú és Szentlélek, most és mindenkor s örökkön örökké.*

*Nép:* Amen.

*Pap: Dicsőség neked Isten, ki földerítetted nekünk a világosságot!*

# *Kis (olvasott) doxológia:*

DICSŐSÉG A MAGASSÁGBAN ISTENNEK, \* és békesség a földön, jóakarat az emberekben! \* Dicsérünk téged, áldunk téged, \* imádunk és dicsőítünk téged. \* Hálát adunk néked a te nagy dicsőségedért, \* Urunk, mennyei Királyunk! \* Mindenható Atyaisten, egyszülött Fiú, \* Úr Jézus Krisztus és Szentlélek Úristenünk! \* Isten Báránya, \* az Atyának Fia, \* ki elveszed a világ bűneit, \* irgalmazz nekünk; \* ki elveszed a világ bűneit, \* fogadd el a mi imádságainkat; \* ki ülsz az Atyának jobbján, \* könyörülj rajtunk; \* mert egyedül te vagy szent \* te egyedül Úr, Jézus Krisztus, \* az Atyaisten dicsőségére. Amen! \* Mindennap áldunk téged és dicsérjük nevedet \* örökké és mindörökkön örökké. \* Uram, menedékünk voltál nekünk \* nemzedékről nemzedékre. \*

Én mondám: \* Uram irgalmazz nekem és gyógyítsd meg az én lelkemet, \* mert vétkeztem teellened. \* Hozzád menekülék Uram, taníts meg engem, \* hogy a te akaratodat cselekedjem, \* mert te vagy az én Istenem, \* mert nálad van az életnek forrása, \* és a te világosságodban látjuk meg a világosságot. \* Nyújtsd kegyelmedet \* a téged ismerőknek! \* Add Urunk, hogy e napon \* minden bűntől megőrizzük magunkat. \* Áldott vagy te, Urunk, atyáinknak Istene, \* dicséretes és dicsőséges a te neved mindörökké. Amen. \* Legyen Uram, a te kegyelmed rajtunk, \* amint tebenned bíztunk! \* Áldott vagy te, Urunk, \* taníts meg minket a te igazságaidra! \* Áldott vagy te Uralkodó, \* oktass bennünket a te igazságaidra! \* Áldott vagy te, Szent, \* világosíts meg minket a te igazságaiddal! \* Uram, a te kegyelmed örökké, \* kezeid munkáit meg ne vesd! \* Téged illet a dicséret, \* téged illet az ének. \* Téged illet a dicsőség, \* Atya és Fiú és Szentlélek, \* most és mindenkor \* és örökkön örökké. Amen.

*Pap: Teljesítsük reggeli könyörgésünket az Úrhoz!*

*Nép:* Uram irgalmazz!

*Pap: Oltalmazz, ments meg, könyörülj és őrizz meg minket Isten a te kegyelmeddel!*

*Nép:* Uram irgalmazz!

*Pap: Hogy ezen egész napot tökéletesen, szentül, békességben és vétek nélkül töltsük el, kérjük az Úrtól.*

*Nép:* Add meg, Uram!

*Pap: A békesség angyalát, a hűséges vezetőt, lelkünk és testünk őrzőjét, kérjük az Úrtól.*

*Nép:* Add meg, Uram!

*Pap: Bűneink és vétségeink bocsánatát és elengedését kérjük az Úrtól.*

*Nép:* Add meg, Uram!

*Pap: Jókat és hasznosakat lelkünknek, és a világnak békességet kérjünk az Úrtól.*

*Nép:* Add meg, Uram!

*Pap: Hogy életünknek hátralevő részét békében és bűnbánatban töltsük, kérjük az Úrtól.*

*Nép:* Add meg, Uram!

*Pap: Hogy életünket keresztény módon, gyötrelem és szégyen nélkül végezzük be, s hogy Krisztus félelmetes ítélőszéke előtt jó feleletet adjunk, kérjük az Úrtól.*

*Nép:* Add meg, Uram!

*Pap: Legszentebb, legtisztább, legáldottabb, dicső Királynénkat, az Istenszülő és mindenkorszűz Máriát, minden szentekkel együtt említvén, önmagunkat, egymást és egész életünket Krisztus Istenünknek ajánljuk.*

*Nép:* Néked, Uram!

*Pap: Mert az irgalom, könyörület és emberszeretet Istene vagy és téged dicsőítünk, Atya és Fiú és Szentlélek, most és mindenkor s örökkön örökké.*

*Nép:* Amen!

*Pap: Békesség mindnyájatoknak!*

*Nép:* És a te lelkednek!

*Pap: Fejeteket hajtsátok meg az Úrnak!*

*Nép (hosszan):* Néked Uram!

*Az áldozópap csendes imája:*

*Szent Uram, ki a magasságban lakozol, a lentvalókat szemléled és mindent látó szemeiddel minden teremtményre letekintesz, lelkileg és testileg neked hajlunk meg és kérünk, Szentek Szentje, terjeszd ki láthatatlan karodat szent lakodból s áldj meg mindnyájunkat! És ha valamit készakarva, vagy akaratlanul vétettünk, mint jóságos és emberszerető Isten bocsásd meg, e földi és földöntúli javaidat ajándékozván nekünk!*

*Pap: Mert téged illet, hogy könyörülj rajtunk és üdvözíts minket Istenünk, és téged dicsőítünk, Atya és Fiú és Szentlélek, most és mindenkor és örökön-örökké.*

*Nép:* Amen.

### *Előverses sztihirák:*

*8. hang Idiomelon.*

A rablók kezeibe es**vén** ó, én lelkem, \* gonoszul sebesültél meg **vét**keid által, \* átadván magadat esztelen ellensé**ge**idnek, \* de a jelen alkal**ma**tos időben \* töredel**me**sen kiálts fel: \* A reménytelenek **bi**zalma, \* a kétségbeesettek éle**te**, Üdvözítőm, \*’ kelts föl, **és** üdvözíts engem!

***Elővers:*** *Hozzád emeltem szememet, ki a mennyben laksz. Íme, mint a szolgák szemei uruk kezére, mint a szolgáló szeme úrnője kezére, \* úgy néznek szemeink a mi Urunkra, Istenünkre, míg* ***meg*** *nem könyörül rajtunk.*

*Ismét elénekeljük az idiomelont.*

***Elővers:*** *Irgalmazz nekünk, Urunk, irgalmazz nekünk, mert igen elteltünk gyalázattal; mert igen telve a lelkünk. \* Gyalázat a gazdagoknak és meg****ve****tés a kevélyeknek!*

A hit vértezetét öltvén **föl** magatokra, \* és a Kereszt jelével **fegy**verkezvén föl, \* jó és bátor katonáknak mutat**koz**tatok. \* Kínzóitoknak férfiasan elle**ne** szegültetek, \* az ördög fondorlatait meghi**ú**sítottátok, \* és győzelmet nyervén koszorúkra lettetek **mél**tókká. \* Imádkozzatok szünet nélkül **Krisz**tus Istenhez, \*’ hogy üdvözít**se** a mi lelkünket.

***Dicsőség... most és...***

Fogadd el a te szolgáid hangját legtisz**tább** Istenszülő, \* és imádkozzál szüntelen bűneink **bo**csánatáért \*’ és lelki békessé**günk** megadásáért.

Jó az Urat dicsérni \* és éneket mondani a te nevednek, ó Fölséges!

Hogy reggel hirdettessék irgalmasságod \* és igazvoltod éjjel!Jó az Urat dicsérni \* és éneket mondani a te nevednek, ó Fölséges!

Hogy reggel hirdettessék irgalmasságod \* és igazvoltod éjjel!

Szent Isten, szent Erős, szent Halhatatlan, irgalmazz nekünk!*(3x)*

Dicsőség az Atyának és Fiúnak és Szentléleknek, most és mindenkor és örökkön örökké! Amen.

Szentháromság, könyörülj rajtunk! Urunk, tisztíts meg bűneinktől! Uralkodó, bocsásd meg vétkezéseinket! Szent, tekintsd és gyógyítsd meg betegségeinket a te nevedért!

Uram, irgalmazz! Uram, irgalmazz! Uram, irgalmazz!

Dicsőség az Atyának és Fiúnak és Szentléleknek, most és mindenkor és örökkön örökké! Amen.

Mi Atyánk, aki a mennyekben vagy, szenteltessék meg a te neved, jöjjön el a te országod, legyen meg a te akaratod, amint a mennyben, úgy a földön is. Mindennapi kenyerünket add meg nekünk ma, és bocsásd meg vétkeinket, miképpen mi is megbocsátunk az ellenünk vétkezőknek; és ne vígy minket kísértésbe, de szabadíts meg a gonosztól!

***Pap*** *(a zárt királyi ajtó előtt)****:*** *Mert tied az ország, a hatalom és a dicsőség, Atya és Fiú és Szentlélek, most és mindenkor és örökkön örökké!*

***Nép:*** Amen.

***8. hang Tropár dallam.***

DICSŐSÉGED **TEMP**LOMÁBAN ÁLLVA \* azt gondoljuk, **a** mennyben vagyunk. \* Istenszülő, **menny**nek kapuja, \*’ nyisd meg nekünk ir**gal**mad ajtaját!

Uram, irgalmazz! (40x)

Dicsőség az Atyának és Fiúnak és Szentléleknek most és mindenkor és örökkön örökké. Amen.

Ki a keruboknál tiszteltebb és a szeráfoknál hasonlíthatatlanul dicsőbb vagy, ki az Istent, az Igét sérülés nélkül szülted, téged, valóságos Istenszülő, magasztalunk.

**Kántor:** Az Úr nevében adj áldást atya!

***Pap:*** *Legyen áldott és dicsőített Krisztus, a mi Istenünk, öröktől fogva, most és mindenkor és örökkön örökké.*

***Nép:*** Amen.

***Pap:*** *Mennyei Királyunk, erősítsd meg az igazhitű uralkodókat. Szilárdítsd meg a hitet. Szelídítsd meg a hitetleneket! Adj békességet a világnak. Őrizd meg épségben e községet (várost); elhunyt atyáinkat és testvéreinket iktasd az igazak hajlékába! A mi bűnbánatunkat és gyónásunkat pedig fogadd el Urunk, és könyörülj rajtunk, mint jóságos és emberszerető.*

***Nép:*** Amen.

Uram, irgalmazz! Uram, irgalmazz! Uram, irgalmazz!

Dicsőség az Atyának és Fiúnak és Szentléleknek most és mindenkor és örökkön örökké. Amen.

Ki a keruboknál tiszteltebb és a szeráfoknál hasonlíthatatlanul dicsőbb vagy, ki az Istent, az Igét sérülés nélkül szülted, téged, valóságos Istenszülő, magasztalunk.

**Kántor:** Az Úr nevében adj áldást atya!

***Pap:*** *Könyörüljön rajtunk az Isten és áldjon meg minket, derítse föl reánk az ő orcáját, és könyörüljön rajtunk!*

***Nép:***Amen.

*Pap:* *Életem Ura és Uralkodója, ne engedd hozzám a jóra való restség, könnyelműség, pénzvágy és megszólás szellemét! (metánia)*

*Ajándékozd inkább szolgádnak a józanság, alázatosság, állhatatosság és szeretet lelkét! (metánia)*

*Igen, Uram, Királyom! Add meg, hogy megismerjem bűneimet, és meg ne ítéljem felebarátomat, mert áldott vagy örökkön örökké! (metánia)*

***Nép:*** Amen.

***Pap*** *(meghajolva)****:*** *Isten, légy irgalmas nekem, bűnösnek, és könyörülj rajtam! (12x)*

*Igen, Uram, Királyom! Add meg, hogy megismerjem bűneimet, és meg ne ítéljem felebarátomat, mert áldott vagy örökkön örökké! (metánia)*

***Nép:*** Amen.

***Pap:*** *Dicsőség neked, Krisztus Istenünk, a mi reménységünk, dicsőség néked!*

***Nép:*** Dicsőség az Atyának és Fiúnak és Szentléleknek, most és mindenkor és örökkön örökké. Amen. Uram, irgalmazz! Uram, irgalmazz! Uram, irgalmazz! Adj áldást, uram!

*Pap: Krisztus, igaz Istenünk, az ő legtisztább Anyjának imái által, a szent, dicső és mindenekfölött dicséretes apostoloknak, a liciabeli myrai főpüspök, csodatevő Szent Miklós atyánknak, szentek között élő András atyánk, Kréta főpüspökének, valamint egyiptomi Mária szentanyánknak, kiknek ma emlékét tiszteljük és minden szentjeinek esedezése által könyörüljön rajtunk és üdvözítsen minket, mint jóságos és emberszerető.*

*Nép:* Amen.

***Pap:*** *Az Úr áldása reátok az ő kegyelmével és emberszeretetével mindig, most és mindenkor és örökkön örökké!*

***Nép:*** Amen.

***SZINAXÁRION:***

Ezt a kánont, amely valóban az összes közül is a legnagyobb, igen nagy hozzáértéssel állította össze és írta meg a szentek között élő András atyánk, Kréta főpüspöke, akit „Jeruzsálemi”-nek is szoktak nevezni. Egyébként Damaszkuszból származott, de elemi iskoláit befejezve tizennégy éves korában az egyetemes ismeretek elsajátítása végett Jeruzsálembe került, ahol aztán szerzetes lett. Szent és Istennek tetsző módon élt, zavartalan nyugalomban, s közben sok hasznos művet hagyott Isten egyházára: szentbeszédeket és kánonokat, főként a szentek dicsőítésére. Több más műve mellett ő állította össze ezt a Nagy Kánont is, végtelen nagy töredelemmel. Az Ószövetség és Újszövetség legtöbb történetét gyűjtötte itt egybe és alkalmazta egyetlen dallamra, Ádámtól kezdve egészen Krisztus mennybemeneteléig és az apostolok igehirdetéséig. Ezzel minden lelket arra indít, hogy lehetőleg a történelem helyes példaképeit kövesse és utánozza, a rosszakat pedig kerülje, s bűnbánat és könnyes bűnvallomás révén Istenhez törekedjen az ő tetszése szerint eljutni. Egyébként a kánon annyira szépen és gyönyörűen folyik, hogy még a legkeményebb lelket is képes meglágyítani és a jó útra indítani, hogyha tényleg töredelmes szívvel és megfelelő figyelemmel végzik el. Akkor állította össze ezt a költeményét, amikor nagy Szofróniosz jeruzsálemi pátriárka már megírta Egyiptomi Mária élettörténetét; hiszen az is végtelen nagy töredelmességet feltételez és jelentős bíztatást ad azelesetteknek és vétkeseknek, amennyiben hajlandók felhagyni a gonoszságukkal.

Annak pedig, hogy ezt épp ma kell énekelni és fölolvasni, ez lehet a magyarázata: Mivel a nagyböjt már a vége felé közeledik, nehogy az ellustult emberek aztán közönyössé váljanak a lelki küzdelem iránt, és teljesen elveszítsék a józanságukat. Szent András úgy járt el a Nagy Kánon történeteivel, mint egy edző: a nagy emberek erényeit és a gonoszak eltorzulásait felsorolva derekasan felkészíti a küzdőket, és még hősiesebbé teszi őket a küzdelemben. Szent Szofróniosz pedig a csodálatos beszédével maga is tisztaságra int, és Isten felé indít el, nem engedve azt, hogy bárki is visszaessen vagy elcsüggedjen, még akkor sem, ha eddig a bűnök rabja volt. Mert az Egyiptomi Máriáról szóló elbeszélés mindazokat rá tudja hangolni Isten végtelen emberszeretetére és együttérzésére, akik egyszer teljes szívükből elhatározták, hogy nem térnek vissza többé első vétkeikhez.

Ismét mások olyan elméletet vetnek föl, amely szerint a Nagy Kánont azért olvassuk éppen most, mert a szerzője ennyire termékeny volt, s ilyen nagyszerűen szerkesztette azokat egybe. Hiszen a többi, körülbelül harminc tropárt tartalmazó kánonnal szemben, ebben kétszázötven van, amelyek külön-külön is végtelen nagy gyönyörűséget jelentenek. Ugyanakkor ez a Nagy Kánon összhangban és illő módon lett összerakva, s azért került a nagyböjt idejére, mert igen nagy töredelmességre késztet.

Ezt a nagyszerű és legnagyobb kánont tehát a szentéletű Máriáról szóló beszéddel együtt Szent András atyánk hozta el elsőként Konstantinápolyba, amikor Jeruzsálemi Tivadar pátriárka által a hatodik egyetemes zsinatra küldetve az ottaniaknak segítségére sietett. Akkor ő nemesen küzdött a monotheléták ellen, majd még a városban maradva Konstantinápoly egyházi rendjébe lett fölvéve: diakónus, majd pedig árvagondozó volt, majd nemsokára Kréta főpapja lett, végül pedig valahol a közelben, Mütiléné Hierisszosz nevű részén költözött át az Úrhoz, miután már bőséges időt töltött főpapi székében.

# FÜGGELÉK

# A SZENTHÁROMSÁGNAK SZÓLÓ ÉNEKEK, KATHIZMÁLIONOK ÉS

# FÉNYÉNEKEK

#### ELSŐ HANG

***Triadikon tropárok:***

A TESTNÉLKÜLI ERŐK testben való megjelenése **ál**tal \* szellemi és természetfölötti belátásra **te**szünk szert, \* s a háromszemélyű istenség megvilágosítását fel**fog**va \* a háromszorszent ének dal**la**mára \* kerubok módjára így ki**ál**tunk: \* Szent, szent, szent vagy, **Is**te**nünk**, \*’ apostolaidnak közbenjárása által, s üdvö**zíts** engem, Uram!

***Dicsőség…***

AZ ÖSSSZES MENNYEI ERŐKKEL **e**gyütt \* kerubok módjára így zengünk a magasságban **le**vőnek \* a háromszorszent dicséretet zenge**dez**ve: \* Szent, szent, szent vagy, **Is**te**nünk**, \*’ összes szentjeidnek imái által **ir**galmazz nekünk!

***Most és…***

ÁLOMBÓL ÉBREDVE ELÉD BORULUNK, Jó**sá**gos, \* és az angyalok énekét zengjük neked, Nagy**ha**talmú: \* Szent, Szent, Szent vagy **Is**te**nünk**, \*’ az Istenszülő imái által **ir**galmazz nekünk!

***Kathizmálionok:***

A HALÁSZOK a kereszt vesszejével széttépték a szónoki szövevé**nye**ket, \* az Ige hálójával pedig a nemzeteket fölvilágo**sí**tották, \* hogy téged, mint igaz Istent, híven dicsőít**se**nek. \* Azért neked, ki megerősítet**ted** őket, \* himnuszt énekelve így ki**ál**tunk: \* Dicsőség az Atyának és a **Fi**únak, \* dicsőség a velük egylényegű Szentlé**lek**nek, \* s dicsőség annak, aki a **vi**lá**got** \*’ az apostolok által megvi**lá**gosította.

***Elővers:*** *Az egész földre elhatott az ő szó****za****tuk, \* és a földkerekség határa****i****ra igéjük.*

A FÖLDKEREKSÉG BÖLCS HALÁ**SZA**I \* akik átvettétek Istentől az e**gyütt**érzést, \* könyörögjetek most érettünk, kik így ki**ál**tunk: \* Tartsd meg, Uram, népedet és köz**sé**gedet, \* és az apostolok könyörgése**i** ál**tal** \*’ szabadítsd meg lelkünket minden kí**nos** gyötrelemtől!

*Dicsőség… most és…*

AZT, AKI A MENNYBEN anya nélkül szü**le**tett, \* minden felfogást és hallomást meghala**dó** módon \* a földön te atya nél**kül** szül**ted**. \*’ Imádd őt, Istenszülő **a** mi lelkünkért!

*Fényének:*

Urunk, ki a világosságot fölragyogtattad, tisztítsd meg lelkünket is minden bűntől, apostolaidnak közbenjárása által, s üdvözíts engem, Uram!

#### MÁSODIK HANG

***Triadikon tropárok:***

A MENNYEI ERŐKET UTÁNOZ**ZUK**, mi földiek, \* és győzelmi éneket ajánlunk föl **ne**ked, Jóságos, \* Szent, Szent, Szent vagy, **Is**tenünk, \*’ apostolaidnak közbenjárása által, s üdvö**zíts** engem, Uram!

***Dicsőség…***

Ó, NEM ALKOTOTT TERMÉSZET, minden**nek** Teremtője, \* nyisd meg ajkainkat, hogy dicséretedet hirdes**sük**, így kiáltva: \*’ Szent, szent, szent vagy, **Is**tenünk \*’ összes szentjeidnek imái által **ir**galmazz nekünk!

***Most és…***

FÖLEMELTÉL URAM, fekvőhelyem**ről** és álmomból, \* világosítsd meg elmé**met** és szívemet! \* Nyisd meg ajkaimat, hogy dicsérjelek té**ged**, Szentháromság: \* Szent, szent, szent **vagy**, Istenünk, \*’ az Istenszülő imái által **ir**galmazz nekünk!

***Kathizmálionok:***

AKI SZÓNOKOKNÁL IS BÖLCSEBBÉ tetted **a** halászokat, \* és hírnökökként küldted szét őket **az** egész földre, \* kimondhatatlan emberszereteted**ből**, Krisztus Isten, \* általuk erősítsd meg **egy**házadat, \* és híveidre küldd le **szent** áldásodat, \*’ mert egyedül te vagy irgalmas és **em**berszerető!

***Elővers:*** *Az egész földre elhatott* ***az*** *ő szózatuk, \* és a földkerekség határa****i****ra igéjük.*

HÁLÓJUKBA FOGTÁK a halászok **a** nemzeteket, \* és az egész föld lakóit megta**ní**tották arra, \* hogy a te kimondhatatlan emberszeretetednek hódoljanak, **Krisz**tus Istenünk. \* Rajtuk keresztül szilárdítsd **meg** egyházadat, \* és híveidre küldd le **szent** áldásodat, \*’ ki magad a szentek kö**zött** nyugszol!

*Dicsőség… most és…*

TÉGED MAGASZTALUNK, ISTENSZÜLŐ, mikor **így** kiáltunk föl: \* Üdvözlégy, alkonyt nem ismerő vilá**gos**ság felhője, \*’ mivel a mindenség Urát hor**doz**tad méhedben!

*Fényének:*

A te örökkévaló világosságodat áraszd reám, Krisztus Isten, és világosítsd meg benső, lelki szememet apostolaidnak közbenjárása által, s üdvözíts engem, Uram!

#### HARMADIK HANG

***Triadikon tropárok:***

EGYLÉNYEGŰ ÉS OSZTAT**LAN** Szentháromság, \* három személyű és örök léte**zé**sű Egység, \* az angyali dicséneket zengjük néked, **mint** Istennek: \* Szent, Szent, Szent **vagy**, Istenünk, \*’ apostolaidnak közbenjárása által, s üdvözíts **en**gem, Uram!

***Dicsőség…***

A KEZDET **NÉL**KÜLI ATYÁT, \* a vele együtt kezdet **nél**küli Fiút \* és az együttesen örökké léte**ző** Szentlelket \* mint egy Istent kerubok módjára **di**csőítsük: \* Szent, szent, szent **vagy**, Istenünk \*’ összes szentjeidnek imái által ir**gal**mazz nekünk!

***Most és…***

VÁRATLANUL JÖN EL **majd** a Bíró, \* s föltárulnak akkor mind**nyá**junk tettei. \* Azért éjnek idején remeg**ve** kiáltsuk: \* Szent, szent, szent **vagy**, Istenünk, \*’ az Istenszülő imái által ir**gal**mazz nekünk!

***Kathizmálionok:***

AZ IGAZSÁG ISTENI IHLETÉSŰ **hír**nökei, \* és az egyháznak taní**tó**i lettetek, \* apostolok **és** szemtanúk, \* a bálványimádás tévelygését **le**győztétek, \* s a Szentháromságot világosan **hir**dettétek. \* Esedezzetek hozzá szüntele**nül**, boldogok, \*’ hogy nekünk is megadja **nagy** kegyelmét!

***Elővers:*** *Az egész földre elhatott az* ***ő*** *szózatuk, \* és a földkerekség határai****ra*** *igéjük.*

JERTEK, MAGASZTALJUK az apostolo**kat** mindnyájan, \* mert a bálványimádás tévelygését **meg**szüntették, \* az embereket az isteni világosság**ra** vezették, \* s a Szentháromság dicsőítésére meg**ta**nították. \* Azért ma mindnyá**jan** buzgón tisz**tel**ve őket \*’ dicsőítsük Krisztus **Is**tenünket!

*Dicsőség… most és… Minta: A te szüzességed…*

MINT MEGMŰVELET**LEN** SZŐLŐFÖLD, \* a leggyönyörűbb szőlőfürtöt termet**ted**, Istenszülő, \* mert belőle fakadt számunkra az üdvösség bora, \*\* mely megvidá**mít** mindnyájunkat. \* Azért, mint minden **jó**nak forrását, \* boldognak hir**de**tünk téged, \* és az angyallal állandóan \*\* hangoztatjuk neked, Istenszülő: \*’ Üdvözlégy **ma**laszttalteljes!

*Fényének:*

Áraszd ki rám világosságodat, Krisztus Isten, s világosítsd meg szívemet apostolaidnak közbenjárása által, s üdvözíts engem, Uram!

#### NEGYEDIK HANG

***Triadikon tropárok:***

SZELLEMI SZOLGÁID **DICS**HIMNUSZÁT \* merészeljük most **föl**ajánlani, \* és halandó létünkre ezt **zeng**jük neked: \* Szent, Szent, Szent **vagy**, Istenünk, \*’ apostolaidnak közbenjárása által, s üdvö**zíts** engem, Uram!

***Dicsőség…***

MINT AZ ANGYALI RENDEK **a** mennyekben, \* mi a föl**di** emberek is \* félelemmel áll**va** előtted, \* győzelmi himnuszt ajánlunk neked áldo**za**tul, Jóságos: \* Szent, szent, szent **vagy**, Istenünk \*’ összes szentjeidnek imái által **ir**galmazz nekünk!

***Most és…***

A TE KEZDETNÉLKÜ**LI** ATYÁDAT, \* s téged, ó **Krisz**tus Isten, \* és a leg**szen**tebb Lelket \* kerub karokhoz hasonlóan di**cső**ítve mondjuk: \* Szent, szent, szent **vagy**, Istenünk,\*’ az Istenszülő imái által **ir**galmazz nekünk!

***Kathizmálionok:***

A TE TANÍTVÁNYA**I**DAT, Krisztus, \* az egész földkerekséget beragyogó csil**la**gokká tetted, \* kik igehirdetésükkel lelkünket megvilá**go**sították. \* Ezzel a bálványimádás tévelygé**sét** megszüntetted, \* az istenfélelem tanításával megvilágosítottad **a** világot. \* Az ő köz**ben**járásukra \*’ a rni lelkün**ket** is üdvözítsd!

***Elővers:*** *Az egész földre elhatott az* ***ő*** *szózatuk, \* és a földkerekség határa****i****ra igéjük.*

***4. hang Minta:******Aki önként emelkedtél fel…***

AMINT MÓZES AZ IZRAELITÁKAT a szolgaságból a Vörös-tengeren keresztül **ki**vezette \* és Te, Uralkodó, jobboddal a tengerbe veszítet**ted** a fáraót, \* ugyanúgy csodáid révén bölcs tanít**vá**nyaid is \* kettéválasztották az elvetemült istente**len**ség tengerét \* és a népet átve**zet**ték hozzád, \* kezdet **nél**küli Ige, \*’ egyetlen **Em**berszerető!

*Dicsőség… most és…* *4. hang*

**AZ** ATYA **I**GÉJÉNEK \* Krisztus Istenünk**nek** ismertük fel \* a tőled megtestesültet, Is**ten**szülő Szűz, \* egyetlen **tisz**taságos, \* e**gyet**len áldott. \* Azért té**ged** énekelve \*’ szünet nél**kül** magasztalunk.

*Fényének:*

Ki a világosságot e világra fölkelted, tisztítsd meg sötétben lévő lelkemet is minden bűntől apostolaidnak közbenjárása által, s üdvözíts engem, Uram!

#### ÖTÖDIK HANG

***Triadikon tropárok:***

ITT VAN A HIMNUSZÉNEK**LÉS** IDEJE, \* itt van a könyör**gés** órája. \* Ezért, mint egyedüli **Is**tenünkhöz, \* szüntelenül így ki**ál**tunk hozzád: \* **Szent**, szent, szent **vagy**, Istenünk, \*’ apostolaidnak közbenjárása által, s üdvözíts **en**gem, Uram!

***Dicsőség…***

KÉPVISELNI MERÉSZELVE szellemi **se**regedet \* méltatlan ajkunkkal így ki**ál**tunk hozzád, \* kezdet nélküli **Szent**háromság: \* **Szent**, szent, szent **vagy**, Istenünk \*’ összes szentjeidnek imái által ir**gal**mazz nekünk!

***Most és…***

KI A SZŰZ MÉHÉ**BEN** LAKOZTÁL, \* s az Atya kebelétől mégsem váltál **el**, Krisztusom,\* fogadj el angyalaiddal e**gyütt** minket is, \* kik hozzád így **ki**áltunk föl: \* **Szent**, szent, szent **vagy**, Istenünk, \*’ az Istenszülő imái által ir**gal**mazz nekünk!

***Kathizmálionok:***

SZENT ÓDÁKKAL és énekekkel dicsőítsük mindnyá**jan**, ó hívek, \* a szent apostolokat, az Ige szemtanúit és Krisz**tus** szolgáit, \* mert ők szüntelenül esedeznek Krisztus**hoz** érettünk, \* kik magasztaljuk szent **em**léküket \*’ és tiszteljük e**rek**lyéiket.

***Elővers:*** *Az egész földre elhatott az* ***ő*** *szózatuk, \* és a földkerekség határai****ra*** *igéjük.*

EGYHANGÚLAG DICSŐÍTSÜK az a**pos**tolokat, \* mint a földkerekség tündök**lő** fáklyáit. \* Mert a pogányok között buz**gón** halásztak, \* minket pedig fényükkel megvilá**go**sítottak, \* és a Szentháromság igaz tisztele**tét** hirdették, \*’ aki egy lényegben egyesült, de há**rom** személyként.

*Dicsőség… most és…*

ÉRINTETLEN ÉS ÖRÖK**SZŰZ** Menyasszony. \* Az angyalokkal együtt szüntelenül dicső**í**tünk téged, \* akivel nagy dolgot művelt a te Fi**ad** és Isten; \* ki az Atyától öröktől fog**va** született, \* mikor tetszése szerint a te méhed**ben** lakozott, \*’ hogy az eltévelyedéstől megszabadítsa az em**be**ri nemet.

*Fényének:*

Világosságot teremtő Uram, áraszd reám a te világosságodat, és világosítsd meg az én lelkemet apostolaidnak közbenjárása által, s üdvözíts engem, Uram!

#### HATODIK HANG

***Triadikon tropárok:***

FÉLVE VESZNEK KÖRÜL a **ke**rubok, \* s remegve állnak eléd **a** szeráfok, \* el nem hallgató hangon zengik a háromszorszent **é**neket. \* Velük együtt mi bűnösök is **han**goztatjuk: \* Szent, szent, szent vagy, **Is**tenünk \*’ apostolaidnak közbenjárása által, s üdvözíts **en**gem, Uram!

***Dicsőség…***

**TES**TETLEN **AJ**KAKKAL, \* el nem hallgató di**cső**ítéssel \* zengik neked, Istenünk, a hat**szár**nyúak \* a háromszor**szent** éneket. \* E földön **pe**dig mi \* méltat**lan** ajkunkkal \* zengjük neked a di**csé**retet: \* Szent, szent, szent **vagy**, Istenünk, \*’ összes szentjeidnek imái által ir**gal**mazz nekünk!

***Most és…***

A HÁRMAS EGYSÉGŰ is**ten**séget \* keveredés nélkü**li** egységben \* az angyalok énekével di**cső**ítsük, \* és ezt **han**goztassuk: \* Szent, szent, szent vagy, **Is**tenünk, \*’ az Istenszülő imái által ir**gal**mazz nekünk!

***Kathizmálionok:***

AMINT TANÍTVÁNYAID között megjelentél, Üd**vö**zítőnk, \* a békességet ajándé**koz**va nekik, \*’ jöjj el közénk is, és üd**vö**zíts minket!

***Elővers:*** *Egész földre elhat az ó* ***szó****zatuk, \* és s a földkerekség határai****ra*** *igéjük.*

A FÖLD HATÁRAIRA küldött tanítványa**id**, Jézus \* a pogányokat, mint a halakat, ös**sze**fogdosták \* és a te jóságod elé vit**ték**, Urunk, \* általuk kiáltjuk mi is neked, Em**ber**szerető: \*’ Add meg nekünk a **nagy** kegyelmet!

*Dicsőség… most és…*

**SZENT**SÉGES **NAGY**ASSZONY, \* Krisztus Iste**nünk**nek Anyja, \* ki a mindenség Alkotóját kifejezhetetlen mó**don** szülted, \* imádd a szent apostolokkal az ő jóindulatú **ke**gyességét, \* hogy mentsen meg minket a szenve**dé**sektől \*’ és adjon nekünk bűn**bo**csánatot.

*Fényének:*

Áraszd lelkünkbe örökkévaló világosságodat apostolaidnak közbenjárása által, s üdvözíts engem, Uram!

#### HETEDIK HANG

***Triadikon tropárok:***

AKIT A KERUBOK fönséges erejében di**csér**nek \* és az angyalok isteni dicsősé**gé**ben imádnak, \* Te fogadj el kedvesen minket, bűnösö**ket** is, \* kik, bár méltatlanok vagyunk, né**ked** így kiáltunk: \* Szent, szent, szent vagy, Is**te**nünk \*’ apostolaidnak közbenjárása által, s **üd**vözíts engem, Uram!

***Dicsőség…***

A RESTSÉG álmába merültél, **lel**kem! \* Serkenj föl most, hogy odaállhass dicséret**re** Bírád elé: \* Szent, szent vagy, Is**te**nünk \*’ összes szentjeidnek imái **ál**tal irgalmazz nekünk!

***Most és…***

A MEGKÖZELÍTHETETLEN ISTEN**SÉG**NEK, \* a Szentháromság**ban** egy Istennek \* a szeráfok háromszorszent dicséretét **zeng**ve \* félelemmel **így** kiáltsunk: \* Szent, szent, szent vagy, Is**te**nünk, \*’ az Istenszülő imái **ál**tal irgalmazz nekünk!

***Kathizmálionok:***

A TE FÖLDED MŰVELŐIVÉ **tet**ted, \* Isten Igéje, a**pos**tolaidat, \* hogy a bálványokat ki**irt**sák, \* s ők a pogány nemze**tek**nek hirdették, \* hogy te vagy az Ural**ko**dó, \*’ s á**hí**tattal magasztaltak.

***Elővers:*** *Az egész földre elhatott az ő szó****za****tuk, \* s a földkerekség ha****tá****raira igéjük.*

AZ EGYHÁZ GYERMEKEIKÉNT ünne**pel**jük \* a hírneves apos**to**lok emlékét, \* és szent énekekkel magasztaljuk **Krisz**tust, \* mert azok a bűnbánat **hir**detésével \* a bűn szolgáit szabaddá **tet**ték, \* a téveszméket **mes**szire űzték, \* fénnyel árasztották el a vi**lá**got \*’ és könyörög**nek** a föld lakóiért.

*Dicsőség… most és…*

ÜDVÖZLÉGY, kiből az **I**ge \* változatlanul **meg**testesült \* és miköztünk la**ko**zott. \* Üdvözlégy, Tisztaságos, apostolok és vér**ta**núk öröme, \* és a hívek üdvös**sé**ge! \*’ Üdvözlégy Krisz**tus** Istenünknek Anyja!

*Fényének:*

Kelts föl engem, Uram, hogy dicsérhesselek téged, és taníts meg arra, hogyan teljesítsem akaratodat, ó Szent, apostolaidnak közbenjárása által, s üdvözíts engem, Uram!

#### NYOLCADIK HANG

***Triadikon tropárok:***

SZÍVÜNKET A MEN**NYEK**BE EMELVE \* és az angyali ren**det** utánozva, \* félelemmel boruljunk le az íté**lő** Bíró elé, \* és zengjük neki a győzel**mi** dicséretet: \* Szent, **szent**, szent vagy, Istenünk \*’ apostolaidnak közbenjárása által, s üdvö**zíts** engem, Uram!

***Dicsőség…***

A KERUBOK, bár még rád **néz**ni sem mernek, \* fenn lebegve a háromszorszent éne**ket** zengik néked \* Istentől ih**le**tett dallamon. \* Velük együtt mi is így **ki**áltunk hozzád: \* Szent, **szent**, szent vagy, Istenünk \*’ összes szentjeidnek imái által **ir**galmazz nekünk!

***Most és…***

VÉTKEINK SOKASÁGA A**LATT** roskadozva \* föl sem merünk tekinteni az ég **ma**gasságába, \* hanem testünket és a lelkünket egy**a**ránt meghajtva \* angyalokkal együtt dicshim**nuszt** zengünk néked: \* Szent, **szent**, szent vagy, Istenünk, \*’ az Istenszülő imái által **ir**galmazz nekünk!

***Kathizmálionok:***

ÁLDOTT VAGY **TE**, Krisztus Istenünk, \* ki a halászokat **böl**csekké tetted, \* leküldvén ne**kik** a Szentlelket, \* s őáltaluk hálódba ejtetted **az** egész földet. \*’ Emberszerető Urunk, **di**csőség néked!

***Elővers:*** *Az egész földre elhatott* ***az*** *ő szózatuk \* s a földkerekség határa****i****ra igéjük.*

MAGASZTALJUK A MI ISTENÜNK **ta**nítványait, \* a világnak megvi**lá**gosítóit \* és a mi üdvös**sé**günk zsengéit, \* mert ránk, akik sötétben voltunk, világossá**got** árasztottak, \* s a dicsőség Napját mindenkivel **meg**ismertették, \* és így egy Istenben a Három**sá**got hirdetve \* a bálványimádás tévelygé**sét** kiirtották. \* Azért arra kérünk titeket, Krisztus Isten **a**postolai, \* hogy bűnbocsánatot sze**rez**zetek nekünk, \*’ kik buzgósággal ünnepeljük a ti szent emlék**ün**nepeteket.

*Dicsőség… most és…*

ÜDVÖZLÉGY, KI ANGYAL kö**szön**tése által \* a világ örömét fo**gad**tad méhedbe! \* Üdvözlégy, ki Teremtődet és **U**radat szülted, \* üdvözlégy, ki méltónak bi**zo**nyultál arra, \*’ hogy Krisztus Istenünk **any**jává lehess!

*Fényének:*

Krisztus, ki magad vagy a világosság, világosíts meg magadban engem is apostolaidnak közbenjárása által, s üdvözíts engem, Uram!